Αυτοκόλλητο πόρτας με ελάφι.\nΚωδικός Προϊόντος: st462871\n24.06€ Έκπτωση 23%\nΤο αυτοκόλλητα πόρτας με ελάφι, θα ξετρελάνει εσάς και τους φίλους σας! Δώστε ζωντάνια και στιλ σε ολόκληρο το δωμάτιο!\nΕΠΙΛΟΓΗ ΔΟΣΕΩΝ ΧΩΡΙΣ 2 δόσεις 3 δόσεις 4 δόσεις 5 δόσεις 6 δόσεις από 4,01 € /μήνα\nΤα αυτοκόλλητα πόρτας με ελάφι, είναι κοντά σας με στόχο να μετατρέψουν τις πόρτες των παιδικών δωματίων σας σε όμορφες παρεμβάσεις, απεικονίζοντας διάφορα θέματα, που εσείς θα επιλέξετε μέσα από τη μεγάλη γκάμα αυτοκόλλητων πόρτας με ελάφι.\nΤο αυτοκόλλητο πόρτας με ελάφι, θα δώσει μία ευχάριστη πνοή ανανέωσης στην ατμόσφαιρα του σπιτιού σας και θα μετατρέψουν την πόρτες σας σε έργο τέχνης. Χρώματα και σχέδια εντυπωσιακά, σε μικρές, μεγάλες ή υπερμεγέθεις διαστάσεις που θα καταπλήξουν εσάς και τους αγαπημένους σας.\nΗ μεγάλη ποικιλία χρωμάτων στα αυτοκόλλητα πόρτας με ελάφι, σας δίνει τη δυνατότητα να αλλάξετε τη διακόσμηση του σπιτιού σας. Αν θέλετε πάλι να πρωτοτυπήσετε, διαλέξτε την αγαπημένη σας φωτογραφία, ανεβάστε την, ορίστε τις επιθυμητές διαστάσεις και εμείς θα σας στείλουμε το προσωπικό σας αυτοκόλλητα πόρτας!\nΤα αυτοκόλλητα πόρτας με ελάφι, είναι ανθεκτικά στο χρόνο, αφαιρούνται εύκολα και γρήγορα χωρίς να προκαλούν ζημιά στους τοίχους σας και μπορούν να μετακινηθούν εύκολα, αφού υπάρχει η δυνατότητα να τα κολλήσετε, να τα ξεκολλήσετε και να τα κολλήσετε εκ νέου.\nΟδηγίες τοποθέτησης για τα αυτοκόλλητα πόρτας με ελάφι\nΚατά την τοποθέτηση-εφαρμογή του αυτοκόλλητου πόρτας με ελάφι, ίσως χρειαστείτε τη βοήθεια ενός ακόμα ατόμου.\nΘα χρειαστείτε τα έξης εργαλεία: πανί καθαρισμού ή χαρτί κουζίνας, σπάτουλα, κοπίδι, μέτρο, κατσαβίδι, ίσως και και μια σκάλα. Η τοποθέτηση των αυτοκόλλητων πόρτας με ελάφι, πρέπει να γίνει με την πόρτα σταθεροποιημένη.\nΑφαιρέστε από την πόρτα την μπετούγια και ό,τι άλλο προεξέχει απ' το σύστημα της κλειδαριάς και εμποδίζει την ομαλή επικόλληση του αυτοκόλλητου πόρτας με ελάφι. Θα τα επανατοποθετήσετε μετά την ολοκλήρωση.\nΚαθαρίστε καλά με στεγνό πανί ή αν το κρίνετε απαραίτητο χρησιμοποιήστε μόνο καθαριστικό για τα τζάμια και φροντίστε να έχει στεγνώσει καλά πριν την επικόλληση του αυτοκόλλητου πόρτας με ελάφι.\nΞεκολλήστε προσεκτικά το αυτοκόλλητο πόρτας με ελάφι, από επάνω έως τις χαρτοταινίες. Κόψτε και αφαιρέστε το οπισθόχαρτο για να κολλήσετε το παιδικό αυτοκόλλητο.\nΣιγά-σιγά ρολάρετε προς τα πάνω το αυτοκόλλητο πόρτας με ελάφι, μέχρι το σημείο όπου είναι κολλημένο και αποκολλήστε σταδιακά το οπισθόχαρτο.\nΑρχίστε την επικόλληση του υπόλοιπου φύλλου από επάνω προς τα κατω στρώνοντας με τη σπάτουλα Οι κινήσεις της σπάτουλας να είναι από αριστερά προς τα δεξιά και αντίστροφα, και ελαφρώς προς τα κάτω (σκοπός αυτών των κινήσεων είναι να επικολλείται σωστά το αυτοκόλλητο πόρτας με ελάφι, και να φεύγει ο αέρας).\nΑφού ολοκλληρώσετε την επικόλληση, ξακρίστε και αφαιρέστε με το κοπίδι τα περισεύματα γύρω γύρω απο τα φύλλα της πόρτας Με τον ίδιο τρόπο αφαιρέστε το αυτοκόλλητο πόρτας με ελάφι, απο τις τρύπες του μηχανισμού.


Διάλεξε 1 από τα 9 πεταλούδες και δες τι κρύβεται στην ψυχή σου! - Astrology.gr\nΗΛΙΟΣ - 27° 23' 42" ΠΑΡΘΕΝΟΣ\nΣΕΛΗΝΗ - 01° 53' 50" ΣΚΟΡΠΙΟΣ\nΕΡΜΗΣ - 20° 47' 00" ΖΥΓΟΣ\nΑΦΡΟΔΙΤΗ - 15° 05' 45" ΛΕΩΝ\nΑΡΗΣ - 27° 24' 37" ΚΡΙΟΣ R\nΔΙΑΣ - 17° 28' 57" ΑΙΓΟΚΕΡΩΣ\nΚΡΟΝΟΣ - 25° 24' 30" ΑΙΓΟΚΕΡΩΣ R\nΟΥΡΑΝΟΣ - 10° 11' 51" ΤΑΥΡΟΣ R\nΠΟΣΕΙΔΩΝΑΣ - 19° 19' 30" ΙΧΘΥΕΣ R\nΠΛΟΥΤΩΝΑΣ - 22° 32' 18" ΑΙΓΟΚΕΡΩΣ R\nΒΟΡΕΙΟΣ ΔΕΣΜΟΣ - 24° 06' 39" ΔΙΔΥΜΟΙ R\nΕΝΑΛΛΑΚΤΙΚΗ ΓΩΝΙΑ 11 Ιουν 2020\nΔιάλεξε 1 από τα 9 πεταλούδες και δες τι κρύβεται στην ψυχή σου!\nΑυτό το τεστ δείχνει μια κρυφή σου σκέψη ή συναίσθημα!\nΣτην αρχαία Ελλάδα, οι άνθρωποι πίστευαν ότι μετά το θάνατό τους η ψυχή τους θα μετατραπεί σε πεταλούδα ή περιστέρι. Άλλοι θρύλοι λένε ότι οι πεταλούδες είναι Άγγελοι, που μεταφέρουν την προσευχή στον Θεό. Στη συγκεκριμένη φωτογραφία σου δίνονται 9 πεταλούδες σε μαύρο φόντο, που αντιπροσωπεύει το σκοτάδι μέσα σου που σε εμποδίζει να εκφράσεις τις σκέψεις και τα συναισθήματά σου. Διάλεξε αυτή που σου αρέσει περισσότερο, μάθε το μυστικό της ψυχής σου, που μπορεί να σε βοηθήσει να ξεφύγεις από το σκοτάδι και να βρεις το φως στη ζωή σου.\nΕάν επέλεξες την 1η\nΕάν επέλεξες την πρώτη πεταλούδα, σημαίνει ότι αγωνίζεσαι για να είσαι ελεύθερος. Κάποιος ή κάτι σε εμποδίζει να εκφράσεις τις σκέψεις σου ή τουλάχιστον όχι στον βαθμό που θα ήθελες. Αυτό είναι ένα από τα προβλήματα που αντιμετωπίζεις: το γεγονός ότι αποτυγχάνεις ή δε σε αφήνουν να εκφραστείς, καθώς κάποιος πάντα σε διακόπτει ή οι ιδέες σου δεν εκλαμβάνονται σωστά ή δεν τις παίρνουν υπόψη τους.\nΕάν επέλεξες την 2η\nΔιχασμός και σύγχυση\nΝιώθεις αιχμαλωτισμένος ανάμεσα σε δύο κόσμους! Δεν μπορείς να αποφασίσεις τίποτα στη ζωή σου, χωρίς να αισθάνεσαι ότι είσαι υπό πίεση. Βρίσκεσαι πάντα αντιμέτωπος με καταστάσεις όπου καλείσαι να επιλέξεις πλευρό, όπως πχ μεταξύ δύο φίλων που δεν συμπαθιούνται και δεν μπορείς να εγκαταλείψεις κανέναν από αυτούς. Αυτό που θέλεις να φωνάξεις και δεν το κάνεις είναι ότι δεν είσαι διαμεσολαβητής και ότι από δω και στο εξής οι επιλογές που θα κάνεις θα είναι για εσένα και μόνο, όχι για άλλους. Ώρα να βάλεις τον εαυτό σου ως προτεραιότητα.\nΕάν επέλεξες την 3η\nΕάν διάλεξες την 3η πεταλούδα, είσαι ο άνθρωπος που δυσκολεύεται να κάνει αλλαγές, να ξεφύγει από έχθρες και αντιπάθειες και να ξεκινήσεις νέα πράγματα. Απολαμβάνεις την καθημερινότητα και, παρ' όλο που σε πιάνει βαρεμάρα και μονοτονία από καιρό σε καιρό, εξακολουθείς να μην ξεφεύγεις από τη ρουτίνα, γιατί έτσι νιώθεις ασφαλής. Πρέπει να βγεις έξω από τη ζώνη άνεσής σου και να ζήσεις. Αγκάλιασε το άγνωστο και τόλμα να κάνεις ένα βήμα προς μια διαφορετική ζωή.\nΕάν επέλεξες την 4η\nΚρύβεις ένα πολύ μεγάλο μυστικό. Πιθανόν να έκανες κάτι στο παρελθόν για το οποίο ντρέπεσαι ή απλά έχεις μια απογοήτευση ή δυσαρέσκεια, που δεν μπορείς να μοιραστείς με κανέναν, επειδή νομίζεις ότι δε θα σε καταλάβει. Ίσως και να έχεις πει ή να έχεις ανακαλύψει ένα μεγάλο ψέμα που σε τρώει, αλλά φοβάσαι πολύ να το αποκαλύψεις. Ό,τι κι αν είναι, πρέπει να βρεις το θάρρος να το βγάλεις από μέσα σου γιατί μόνο έτσι θα ηρεμήσεις. Το να παραδεχτείς ανοιχτά και να αποδεχτείς λάθη ή ελαττώματά σου είναι δύσκολο αλλά χρειάζεται να το κάνεις.\nΕάν επέλεξες την 5η\nΤο μεγάλο σου πρόβλημα είναι ο φόβος να εκφράσεις τα συναισθήματά σου στο άτομο που αγαπάς. Ερωτεύεσαι, αλλά δε θέλεις να το καταλάβει κανείς. Κρατάς σφιχτά αυτά τα συναισθήματα μέσα σου και όταν το πρόσωπο που σου αρέσει σε πλησιάζει, το αγνοείς ή κάνεις τον αδιάφορο, λόγω της ανασφάλειάς σου. Μόλις βρεις το θάρρος να εκδηλώσεις τον έρωτά σου ή να πλησιάσεις αυτόν/η που αγαπάς, θα βρεις την ευτυχία στη ζωή σου. Κυρίως όμως, προσπάθησε να αγαπήσεις περισσότερο τον εαυτό σου γιατί από εκεί πηγάζουν όλα τα θέματά σου.\nΕάν επέλεξες την 6η\nΣε ελκύει ο κόσμος της τέχνης και θέλεις συνεχώς να δημιουργείς. Εκφράζεσαι μέσω της ζωγραφικής, της μουσικής ή της γραφής, αλλά άλλοι δεν καταλαβαίνουν ποτέ τι προσπαθείς να τους περάσεις με την τέχνη σου. Χρησιμοποιείς πολλά κωδικοποιημένα μηνύματα, αφηρημένες έννοιες και αρκετά μυστήρια. Μερικές φορές ακόμη και εσύ δεν καταλαβαίνεις τι πραγματικά θέλεις να πεις ή πού να καταλήξεις ή κινδυνεύεις να χαθείς ανάμεσα σε διάφορες θεωρίες και φιλοσοφίες. Για να καταλάβεις καλύτερα τον εαυτό σου, δοκίμασε να ηρεμήσεις το μυαλό σου, ώστε να είσαι πιο συγκεκριμένος και εστιασμένος.\nΕάν επέλεξες την 7η\nΕιλικρίνεια και τιμιότητα\nΕίσαι πολύ ειλικρινής, μερικές φορές σε βαθμό παρεξήγησης. Δεν ξέρεις πώς να πεις ψέματα και δεν σου αρέσει να κρατάς τίποτα μέσα σου, σκέψεις ή συναισθήματα, θετικά ή αρνητικά. Οι φίλοι σου σε θεωρούν ένα αυθεντικό άτομο, που συχνά γίνεται σκληρό και πληγώνει, λέγοντας την αλήθεια ή τη γνώμη του, επειδή δε θέλεις να χαϊδέψεις αφτιά. Δοκίμασε να χαμογελάσεις και να μιλήσεις με καλοσύνη, αντί να πεις "ξερά" αυτό που πιστεύεις. Να θυμάσαι ότι οι ευγενικές λέξεις μπορούν να κάνουν θαύματα και -το πιο σημαντικό- να μην μπερδεύεις την ειλικρίνεια με την αγένεια.\nΕάν επέλεξες την 8η\nΔιάλεξες αυτήν την πεταλούδα, επειδή θέλεις να είσαι τέλειος. Παλεύεις συνεχώς να κατακτήσεις την τελειότητα, παρ' όλο που όλοι σου λένε ότι δεν είναι εφικτό, εκτός αν γίνεις Θεός. Είσαι σωστός και ευσυνείδητος τόσο στη δουλειά, όσο και στη σχέση σου ή τις φιλίες σου, όταν σε πιάνει όμως η τελειομανία, το χάνεις και πιθανόν να γίνεις και σκληρός ή άδικος. Προσπάθησε να καταλάβεις ότι πρέπει να κάνεις το καλύτερο που μπορείς ή απαιτεί μια περίσταση και μέχρι εκεί. Δεν υπάρχει τέλειο η ιδανικό, υπάρχει απλώς κάτι που έχει δυνατότητα να βελτιωθεί περισσότερο από αυτό που ήταν «χθες».\nΕάν επέλεξες την 9η\nΕάν διάλεξες την 9η πεταλούδα, τότε είσαι το άτομο που του αρέσει να έχει τον πλήρη έλεγχο των καταστάσεων. Θέλεις οι άλλοι να κάνουν ό, τι ζητάς, να ανταποκρίνονται άμεσα στις εντολές ή προσταγές σου και πάνω απ' όλα να χρησιμοποιούν το μυαλό τους. Εσύ έχεις τον ρόλο του αφεντικού ή του αρχηγού, οπότε κρατάς και τα ηνία, οι γύρω σου όμως χαλαρώνουν και τα αφήνουν όλα πάνω σου, κάτι που σημαίνει ότι σηκώνεις το βάρος των ευθυνών ή των αποφάσεων. Προσπάθησε να μην είσαι συγκεντρωτικός, αφήνοντας κάποιες πρωτοβουλίες και στους άλλους, αλλά και λιγότερο εγωιστής για έτσι θα σε σέβονται και θα σε εκτιμούν.\nΔιάβασε επίσης: Διάλεξε 1 από τα 6 φεγγάρια και μάθε την πλευρά της προσωπικότητάς σου που σε χαρακτηρίζει!


ΡΩΜΗ – ΦΛΩΡΕΝΤΙΑ – ΒΑΤΙΚΑΝΟ (5 ΜΕΡΕΣ – SKY EXPRESS) – Atlantides\nΡΩΜΗ – ΦΛΩΡΕΝΤΙΑ – ΒΑΤΙΚΑΝΟ (5 ΜΕΡΕΣ – SKY EXPRESS)\nΑναχώρηση από το αεροδρόμιο για τη Ρώμη. Άφιξη και συνάντηση με τον οδηγό για τη μεταφορά σας στο ξενοδοχείο. Τακτοποίηση στα δωμάτια. Το μεσημέρι μεταφορά με αυτοκίνητο στο επιβλητικό Κολοσσαίο, ένα από τα πιο χαρακτηριστικά κτίρια της ρωμαϊκής αυτοκρατορίας. Ακολουθεί περίπατος στην «Αιώνια Πόλη» όπου θα συναντήσετε: 1) Tην Αψίδα του Κωνσταντίνου που χτίστηκε για να γιορτάσει τη νίκη του Ρωμαίου Αυτοκράτορα Μέγα Κωνσταντίνου επί του Αυτοκράτορα Μαξέντιου. 2) Περπάτημα στις Ρωμαϊκές αγορές. Θα ανεβείτε στο λόφο του Καπιτωλίου, σημερινό Δημαρχείο της πόλης, θα κατεβείτε τα σκαλοπάτια που σχεδίαζε ο Μιχαήλ Άγγελος για να βρεθείτε στη Piazza Venezia και να φωτογραφίσετε το επιβλητικό Παλάτσο Βιτορριανο, σημερινό μνημείο του άγνωστου στρατιώτη. 3) Ακολουθεί η φημισμένη Φοντάνα ντι Τρέβι με το εντυπωσιακό σιντριβάνι , αποτελώντας πόλο έλξης για εκατομμύρια τουρίστες από όλο τον κόσμο, πριν φτάσετε στη διάσημη πλατεία Piazza di Spagna όπου η κομψότητα είναι αναμφισβήτητα το κύριο χαρακτηριστικό της πλατείας, που σε συνδυασμό με το φως του δειλινού, το σιντριβάνι του Bernini, τα μεγαλοπρεπή Ισπανικά σκαλιά, ενός οβελίσκου και της όμορφης εκκλησίας δημιουργούν πραγματικά ένα κάδρο. Δεν είναι τυχαίο άλλωστε ότι οίκοι υψηλής ραπτικής & επώνυμοι σχεδιαστές μόδας όπως Gucci, Bulgari & Valentino επέλεξαν να τοποθετήσουν ακριβώς έξω από την πλατεία καταστήματά τους. Από εδώ ξεκινάει και η περίφηµη Βία Κοντότι µε τα πολυτελέστατα καταστήματα των ιταλικών και των γαλλικών οίκων μόδας. 4) Ακολουθεί το επιβλητικό Πάνθεον , ένας ναός 2000 ετών, αφιερωμένος σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. 5) Ελεύθερος χρόνος για βόλτα και καφέ ή φαγητό, στη Πιάτσα Ναβόνα, μια πλατεία σε σχήμα οβάλ, γεμάτη από υπαίθρια καφέ, εστιατόρια & πλανόδιους ζωγράφους να της προσθέτουν μια καλλιτεχνική νότα. 6) Μεταφορά στο ξενοδοχείο. (η περιπατητική ξενάγηση πραγματοποιείται με υποχρεωτική χρήση ακουστικών & κόστος 2€ το άτομο)\nΗ μέρα ξεκινάει νωρίς το πρωί με μεταφορά σε ένα από τα κορυφαία μουσεία & στο μικρότερο κρατίδιο του κόσμου, το Βατικανό. Έχοντας πραγματοποιήσει την κράτηση, βάσει διαθεσιμότητας λόγω Covid -19). Ακολουθεί ξενάγηση στα Μουσεία του Βατικανού. Θα θαυμάσετε τεράστιες συλλογές ανεκτίμητων έργων τέχνης & γλυπτικής με αποκορύφωμα τη περίφημη Καπέλα Σιξτίνα. Πρόκειται για το παρεκκλήσι του Αποστολικού Παλατιού που η διακόσμηση του αποτελεί αναφορά στον Ναό της Παλαιάς Διαθήκης και είναι ένα πελώριο έκθεμα με αριστουργήματα, καθώς οι τοιχογραφίες του, η αρχιτεκτονική του, οι νωπογραφίες, οι οροφές του είναι φιλοτεχνημένες από τους μεγαλύτερους «μάστορες» της Αναγέννησης. Ακολουθεί ξενάγηση στη μεγαλύτερη πλατεία του κόσμου , αυτή του Αγ. Πέτρου & επίσκεψη στον ομώνυμο επιβλητικό ναό, τη Βασιλική του Αγίου Πέτρου (μόνο & εφόσον είναι ανοιχτή για το κοινό) ,στης οποίας το εσωτερικό βρίσκονται εκατοντάδες αγάλματα με αποκορύφωμα τη Πιετά του Μιχαήλ Άγγελου. Τέλος, μετά την ξενάγηση θα έχετε χρόνο για προσωπικές δραστηριότητες.\nΕλεύθερος χώρος στην όμορφη Ρώμη πόλη. Περιπλανηθείτε στους εμπορικούς δρόμους της και ανακαλύψτε τα σικ καταστήματα και μπουτίκ μόδας κορυφαίων σχεδιαστών, με κυριότερες τη Via Sistina και τις οδούς Via Condotti (την Πέμπτη λεωφόρο της Ρώμης) και την Via del Babuino στην οποία η ανάμειξη προϊόντων υψηλής μόδας και αντικών την καθιστά από τις πιο κομψές οδούς της Ρώμης.\n1 προσωπικό αντικείμενο, χειραποσκευή 8 κιλά & αποσκευή 20 κιλά Ασφάλεια αστικής ευθύνης\nΟ,τι δε αναφέρεται στο πρόγραμμα\nΡΩΜΗ – ΦΛΩΡΕΝΤΙΑ - ΒΑΤΙΚΑΝΟ (5 ΜΕΡΕΣ - SKY EXPRESS) 315 €\t 0 €\t 10 27 Oct ~ 31 Oct 5 Ημέρες, 4 Νύχτες


Venice « Circus Design Studio\nΣχεδιάζοντας το Venice, βασικός μας στόχος ήταν να συσχετίσουμε το λιμάνι και κατ' επέκταση τη θάλασσα, με τον "Avant Garde" υπότιτλο του ονόματος. Χρησιμοποιώντας φόρμες όπως το λέπι στο κούφωμα και το ψαροκόκαλο σε όλο το μήκος της κάβας, τα επιβλητικά χρυσά φωτιστικά και το σχεδόν κεντημένο με ασπρόμαυρα πλακάκια δάπεδο, καταφέραμε να συνδυάσουμε τα εντελώς αντιφατικά αυτά στοιχεία με το πάντα επίκαιρο φυσικό ξύλο. Λεπτομέρειες από vintage γύψινες ροζέτες στην οροφή, μάρμαρο και καπιτονέ ταμπουρέ δένουν την πολυτελή κατασκευή του χώρου.\nΑφετηρία στον σχεδιασμό της έντυπης και ηλεκτρονικής προβολής του μαγαζιού, αποτέλεσε το Venice Beach, στην California. Τα χρώματα είναι επιλεγμένα με "δειγματοληψία" από τα υφάσματα, τους τοίχους και τα έπιπλα του χώρου. Οι αφίσες αντλούν στοιχεία από φωτογραφίες της συγκεκριμένης περιοχής, όπου κυριαρχούν οι φοίνικες, και το υγρό στοιχείο. Το λογότυπο, έγινε αυστηρά τυπογραφικό, με καθαρές φόρμες και σημείο αναφοράς την διάσημη επιγραφή του Venice Beach, σταθερά στην ίδια χρωματική παλέτα του πράσινου, του μπλέ και του χρυσού.\nΈνας νέος, πανέμορφος χώρος βρίσκεται στο λιμάνι της πόλης του Βόλου. Ένα bar διαφορετικό από τα άλλα, μία Avant Garde επιλογή.


Γαληνός - Δραστική ουσία - Χλωριούχο βενζοξόνιο - Προφυλάξεις\nΗ δραστική ουσία Χλωριούχο βενζοξόνιο εμφανίζει αλληλεπίδραση στις παρακάτω περιπτώσεις:\nΣε περίπτωση υπερδοσολογίας χλωριούχου βενζοξονίου, η ταυτόχρονη πρόσληψη αλκοόλ μπορεί να αυξήσει την απορρόφηση της ένωσης τεταρτοταγούς αμμωνίου.\nΗ ασφάλεια για χρήση σε ανθρώπους κατά τη διάρκεια της κύησης δεν έχει εκτιμηθεί σε ειδικές μελέτες. Κατά συνέπεια, πρέπει να αποφεύγεται η χρήση του σε εγκύους, ιδιαίτερα κατά τους πρώτους 3 μήνες της κύησης. Κατά τη διάρκεια της κύησης, το χλωριούχο βενζοξόνιο θα πρέπει να χρησιμοποιείται με προσοχή και μόνο εάν είναι σαφώς απαραίτητο.\nΗ ασφάλεια για χρήση σε ανθρώπους κατά τη διάρκεια της γαλουχίας δεν έχει εκτιμηθεί σε ειδικές μελέτες.\nΔεν υπάρχουν διαθέσιμα δεδομένα για την επίδραση στη γονιμότητα στον άνθρωπο. Μελέτες τοξικότητας στην αναπαραγωγική ικανότητα σε ζώα που διεξήχθησαν με χλωριούχο βενζοξόνιο δεν έδειξαν οποιεσδήποτε ανεπιθύμητες επιδράσεις στη γονιμότητα.\nΤο χλωριούχο βενζοξόνιο δεν έχει καμία ή έχει ασήμαντη επίδραση στην ικανότητα οδήγησης και χειρισμού μηχανών.


Εξαφανίστηκε η θάλασσα στο Ναύπλιο – Ο βυθός έγινε παραλία\nΑρχική / Ανεξήγητα / Μυστήρια / Εξαφανίστηκε η θάλασσα στο Ναύπλιο – Ο βυθός έγινε παραλία\n29 Δεκεμβρίου, 2015\tΜυστήρια\nΑκόμη πιο εντυπωσιακό είναι στην επανάληψή του το φαινόμενο της άμπωτης στο Ναύπλιο.\nΗ θάλασσα τραβήχτηκε προς τα μέσα ακόμη πιο πολύ απ” ότι στις αρχές Δεκεμβρίου, όταν και είχε παρατηρηθεί ξανά το φαινόμενο.\nΤο φαινόμενο εκδηλώνεται στην παραλία που βρίσκεται κατά μήκος της παραλιακής οδού Ναυπλίου – Νέας Κίου.\nΠαλίρροια, στη κοινή ναυτική γλώσσα «μαρέα», ονομάζεται το φυσικό φαινόμενο της περιοδικής ανόδου και καθόδου της στάθμης του νερού μίας μεγάλης λίμνης και κυρίως των θαλασσών. Η άνοδος της στάθμης ονομάζεται πλημμυρίδα, ενώ η κάθοδος ονομάζεται άμπωτη. Από κοινού, πλημμυρίδα και άμπωτη αποτελούν το φαινόμενο της παλίρροιας.\nΤο φαινόμενο αυτό που επαναλαμβάνεται δύο φορές το 24ώρο (ακριβέστερα 24ώρες 50′ και 30″) οφείλεται στη βαρυτική έλξη της Σελήνης αλλά και του Ήλιου πάνω στη Γη, καθώς και στη περιστροφή των ουρανίων σωμάτων αυτών. 24 ώρες και 50,5 λεπτά μεσολαβούν και μεταξύ δύο «διαβάσεων» της Σελήνης πάνω από ένα τόπο, δηλαδή δύο «άνω μεσουρανήσεων» όπως λέγονται.\nTags Γη Ήλιος Ναύπλιο Παλίρροια Χαλκίδα


Η Φιλική Εταιρεία - Ερανιστής\n23 Μαρτίου 2017 at 17:39\nΗ Φιλική Εταιρεία ήταν μια οργάνωση μυστική η οποία περισσότερο συσπείρωσε παρά οργάνωσε τον Ελληνισμό των τουρκοκρατούμενων, και όχι μόνο, περιοχών. Ξεκίνησε από Έλληνες των παροικιών του εξωτερικού, οι οποίοι ήταν πολύ πιο προοδευτικοί, με μεγαλύτερη παιδεία και οικονομική ευμάρεια, από τους ομογενείς τους της ελληνικής χερσονήσου. Η Φιλική Εταιρεία στηρίχτηκε πάνω σε ένα μεγάλο ψέμα, ένα ψέμα όμως που ήταν προτιμότερο από τη στυγνή αλήθεια, ένα ψέμα που ώθησε τον ξεσηκωμό των Ελλήνων και που όταν ξεκίνησαν δεν μπορούσαν πια να κάνουν πίσω. Γιατί δεν έχει σημασία αν ανάβεις το μπαρούτι με τη θέλησή σου ή χωρίς αυτήν. Η έκρηξη θα συμβεί!\nΟ Νικόλαος Σκουφάς (1779-1818) ήταν ιδρυτικό μέλος της Φιλικής Εταιρείας μαζί με τον Εμμανουήλ Ξάνθο και τον Αθανάσιο Τσακάλωφ. Γεννήθηκε το 1779 και καταγόταν από το Κομπότι της Άρτας.\nΟ Αθανάσιος Τσακάλωφ έπαιξε πρωτεύοντα ρόλο στην οργάνωση της Φιλικής Εταιρείας.\nΗ κοινή θρησκεία των Ρώσων και των Ελλήνων, τα ελληνικά πλοία με ρωσική σημαία και η προστασία των εμπόρων, οι συχνοί ρωσοτουρκικοί πόλεμοι, το άσυλο που έδιναν οι Ρώσοι σε Έλληνες, οι παραδόσεις και οι προφητείες για το Ξανθό Γένος που θα έσωζε των Ελληνισμό και η κατά σύμπτωση ίδρυση της Εταιρείας στη Ρωσία, όλα αυτά βοήθησαν στη διάδοσή της. Αλλά το μεγαλύτερο τέχνασμα των Φιλικών, όταν αντιλήφθηκαν ότι δεν ενέπνεαν τον κόσμο, ήταν πως έθεσαν την Εταιρεία υπό το μυστηριώδες όνομα μιας άγνωστης και ανύπαρκτης Υπέρτατης Αρχής, ένας έξυπνος υπαινιγμός για την αυλή της Ρωσίας, δηλαδή τον Τσάρο! Χωρίς αυτή την απάτη η Εταιρεία θα παρέμενε αυτό που ήταν, δηλαδή ένα μηδενικό! Σε συνδυασμό και με την υψηλότατη πολιτική θέση του Καποδίστρια στη Ρωσία και την αρχηγία λίγο αργότερα των επαναστατικών κινημάτων από έναν στρατηγό και υπασπιστή του Τσάρου, τον Αλέξανδρο Υψηλάντη, όλα αυτά δημιούργησαν τεράστιες προσδοκίες στον Ελληνισμό.\nΠάντως, οποιαδήποτε και αν ήταν τα αίτια της δημιουργίας και τα τεχνάσματα που μεταχειρίστηκαν οι ιδρυτές της για να τη διαδώσουν, πρέπει να παραδεχτούμε πως συνέδεσαν όλους τους Έλληνες με τον προσηλυτισμό της και προετοίμασε των αγώνα.\nΟ Εμμανουήλ Ξάνθος (Πάτμος 1772, Αθήνα 28 Νοεμβρίου 1852) ήταν Έλληνας γραμματικός και έμπορος.\nΗ Φιλική Εταιρεία δεν είχε τίποτα το αξιοπρόσεκτο. Το καταστατικό της ήταν ασύνετο και ανεπιτήδειο. Είχε εφτά βαθμούς: των βλάμηδων (αδελφοποιτές), των συστημένων, των ιερέων, των ποιμένων, των αρχιποιμένων, των αφιερωμένων και των αρχηγών των αφιερωμένων. Οι δυο τελευταίοι θεωρούνταν στρατιωτικοί και καθιερώθηκαν αργότερα. Πάντως οι κατώτεροι γνώριζαν όσα και οι ανώτεροι. Όταν γινόταν η κατήχηση, ο βλάμης διαταζόταν να έχει έτοιμα τα όπλα του και 50 φυσίγγια στο κιβώτιό του, περιμένοντας τις διαταγές του αρχηγού. Ο ιερέας μάθαινε πως σκοπός της Εταιρείας ήταν η ελευθερία του έθνους. Τα ίδια μάθαιναν και όσοι ανήκαν στις ανώτερες τάξεις, ως τον αρχηγό των αφιερωμένων. Τη στιγμή που γινόταν η κατήχηση του αρχηγού των αφιερωμένων ο κατηχητής του έδινε μια σπάθα και του έλεγε «η πατρίς σου σοι την δίδει δια να την μεταχειρισθής δι’ αυτήν». Το δίπλωμα είχε στην κορυφή σταυρό πάνω από την ημισέληνο, η οποία τον προσκυνούσε.\nΟ Νικόλαος Σκουφάς (Κομπότι Άρτας, 1779 – Κωνσταντινούπολη, 31 Ιουλίου 1818) (γεννημένος ως Νικόλαος Κουμπάρος), ήταν Έλληνας επαναστάτης και ιδρυτικό μέλος της Φιλικής Εταιρείας μαζί με τον Εμμανουήλ Ξάνθο και τον Αθανάσιο Τσακάλωφ.\nΗ τάξη των ιερέων ήταν πολυάριθμη και είχαν την εξουσιοδότηση να κατηχούν και να απονέμουν μέχρι και τον δικό τους βαθμό. Επειδή όμως οι κατηχούμενοι έπρεπε να καταβάλουν ορισμένο χρηματικό ποσό στον κατηχητή, πολλοί έπαιρναν τον βαθμό του ιερέα με εξαγορά. Πέρα από τη πολιτική πλευρά της κατήχησης υπήρχε και η θρησκευτική πλευρά, ένα μείγμα χριστιανικής και αρχαιοελληνικής ιεροτελεστίας. Ενώ λοιπόν ορκίζονταν πάνω στο Ευαγγέλιο, ο κατηχητής έλεγε στο κατηχούμενο ότι τον δεχόταν στην Εταιρεία με τη δύναμη που του έδωσαν οι μεγάλοι ιερείς των Ελευσίνιων Μυστηρίων! Κάτι που εξηγείται εύκολα, διότι οι Έλληνες των ευρωπαϊκών παροικιών ήταν πολύ πιο εξοικειωμένοι με τον αρχαιοελληνικό πολιτισμό, μια που κατοικούσαν σε χώρες με υψηλό επίπεδο παιδείας, εν αντιθέσει με τους Έλληνες των τουρκοκρατούμενων οι οποίοι αρκούνταν στο γεγονός πως είχαν μια κοινή σύνδεση μόνο μέσω του χριστιανισμού και λιγότερο μέσω του ελληνισμού.\nΟ όρκος, των Φιλικών, ελαιογραφία του Δ. Τσόκου (1849).\nΌπως όλες οι μυστικές οργανώσεις οι Φιλικοί είχαν σημάδια και λέξεις για να αναγνωρίζονται, ενώ για τους απόντες χρησιμοποιούσε κρυπτογραφημένες επιστολές που γνώριζαν μόνο οι ιερείς και οι ανώτεροί τους. Έβαζαν πλαστές υπογραφές και διάφορα σύμβολα. Τόσες μάλιστα ήταν οι γνώσεις τους που οι κατηχούμενοι ρωτούνταν από τον κατηχητή αν γνώριζαν καμιά εφεύρεση άγνωστη στον κόσμο. Διότι οι ιδρυτές της Εταιρείας πίστευαν στην ύπαρξη της φιλοσοφικής λίθου και ασχολούνταν με τη μετατροπή των ταπεινών μετάλλων σε πολύτιμα. Όπως και να είχαν τα πράγματα, μέχρι το 1817 ελάχιστοι ήταν αυτοί που δεν γνώριζαν για τη Εταιρεία στις ελληνικές χώρες.\nΤο 1818 ο Σκουφάς πήγε στην Κωνσταντινούπολη και άρχισε τη διάδοση της Εταιρείας κάτω από τη μύτη του Σουλτάνου, που δε διέθετε αστυνομία για να ανακαλύψει τι συνέβαινε. Αφού μύησε πολλούς επέστρεψε στην Οδησσό και εκεί συνάντησε νέους Έλληνες που τους μύησε και αυτούς. Αυτοί ανέλαβαν το αποστολικό τους έργο στις ελληνικές χώρες, απ’ όπου νέοι κατηχημένοι σκορπίστηκαν μέσα και έξω από την ελληνική χερσόνησο και άρχισαν την κατήχηση στο όνομα της Υπέρτατης Αρχής, στην αρχή με προφυλάξεις, αλλά ύστερα από τις επιτυχίες τους με τόλμη και απερισκεψία, έτσι ώστε πολύ σύντομα η Εταιρεία βρισκόταν στα χείλη και στη σκέψη όλων των Ελλήνων, που πίστευαν ότι τα πάντα τα κινούσε ρωσικός δάκτυλος!\nΗ Εταιρεία ελάχιστα είχε προοδεύσει στη Στερεά Ελλάδα, την Ήπειρο και τη Θεσσαλία λόγω του φόβου για τον δυνάστη Αλή Πασά. Αλλά στην Πελοπόννησο με τη χαλαρή οθωμανική εξουσία και στα νησιά όπου δεν υπήρχαν Τούρκοι, γέμισαν με Φιλικούς που με τη ελευθεροστομία τους έθεσαν σε κίνδυνο το έργο. Ορισμένοι μάλιστα ανησυχούσαν με αυτά που έβλεπαν και ήταν διστακτικοί αν πραγματικά υπήρχε η Αρχή που πίστευαν.\nΤο 1819 κατηχήθηκε και ο ηγεμόνας της Μάνης, ο Πετρόμπεης Μαυρομιχάλης από τον Καμαρινό, που είχε έρθει από την Οδησσό. Ο Μαυρομιχάλης του έδωσε γράμματα τα οποία έλεγαν πως είναι αφοσιωμένος στον αγώνα και ζητούσε εξοπλισμό για τους Μανιάτες, και τον έστειλε στην Αγία Πετρούπολη στον Καποδίστρια και στον Τσάρο, που υπέθετε ότι υποκινούσαν τον αγώνα. Όταν ο Καποδίστριας διάβασε τις επιστολές, εξεπλάγη (υποθέτω πως φρίκαρε!) και συνέταξε επιστολές που θα ειδοποίούσαν εγγράφως τον Μαυρομιχάλη πως δεν είχε ούτε αυτός ούτε βέβαια ο Τσάρος καμιά σχέση με τα επαναστατικά σχέδια, τα οποία άλλωστε δεν ενέκρινε. Ο Καμαρινός αντιλήφθηκε την απάτη και γύρισε στις ελληνικές περιοχές για να πει την αλήθεια, φέρνοντας μαζί του τις απαντήσεις του Καποδίστρια. Όμως, όταν τα ανώτατα στελέχη της Εταιρείας πληροφορήθηκαν την πρόθεση του ειλικρινούς Καμαρινού, που θα ανέτρεπε τα σχέδιά τους και θα γινόταν γνωστό το ψέμα, δολοφόνησαν τον Καμαρινό στη διάρκεια του ταξιδιού του και έτσι το θέμα του αρχηγού της Εταιρείας παρέμεινε στο σκοτάδι, όπως και πριν.\nΟ Ρουμάνος (βλάχικης καταγωγής) ηγέτης των πανδούρων (χωρικών) Θεόδωρος Βλαδιμηρέσκου\nΕν τω μεταξύ, στις αρχές του 1820 οι μυημένοι πρόκριτοι της Πελοποννήσου αποφάσισαν, έπειτα από σύσκεψη, να στείλουν στη Ρωσία τον Ιωάννη Παπαρρηγόπουλο για να αναζητήσει την υψηλή και άγνωστη Αρχή, να της γνωστοποιήσει τις αποφάσεις τους για τον επικείμενο αγώνα και να της ζητήσει διαταγές και οδηγίες. Του έδωσαν δυο έγγραφα υπογεγραμμένα από τους ίδιους που το πρώτο έδινε συστάσεις για τον κομιστή και εξηγούσε τον σκοπό της αποστολής του. Το δεύτερο ήταν λευκό για να γράψει ο Παπαρρηγόπουλος ό,τι νόμιζε σωστότερο, όταν θα ανακάλυπτε την αληθινή Αρχή, τα σχέδια και τους πόρους της.\nΑλέξανδρος Υψηλάντης με το έμβλημα του Ιερού Λόχου (νεκροκεφαλή). Εθνικό Ιστορικό Μουσείο, Αθήνα\nΟ Αλή Πασάς, που φοβόταν τους Τούρκους μη του επιτεθούν για τις αυτονομιστικές του τάσεις και επειδή ήθελε να σχετιστεί με τη Ρωσία, κάλεσε στην Πρέβεζα τον Παπαρρηγόπουλο, τον οποίο γνώριζε καθώς ήταν διερμηνέας του Ρώσου πρόξενου στην Πάτρα. Εκείνος πήγε στον Αλή αλλά δε δέχτηκε την πρότασή του. Αλλά με τη μεσολάβηση του αρχιεπισκόπου Γερμανού, μέλος των Φιλικών, ο Παπαρρηγόπουλος πείστηκε και ειδοποίησε τον Αλή πως τάχα η Ρωσία ήταν πιθανό να τον βοηθήσει, αν συνέχιζε να αντιστέκεται στον σουλτάνο. Ο Αλή γεμάτος ελπίδες έστειλε οδηγίες για την αποστολή του Παπαρρηγόπουλου στην Αγία Πετρούπολη, ο οποίος γινόταν ταυτόχρονα και απόστολος των Πελοποννησίων και του πανίσχυρου δυνάστη!\nΟ Μιχαήλ Σούτσος ή Βόδας ήταν μέγας διερμηνέας της Υψηλής Πύλης και ηγεμόνας της Μολδαβίας την περίοδο 1819 – 1821. Μυήθηκε στη Φιλική Εταιρεία.\nΟι προτάσεις των προκρίτων περιληπτικά ήταν οι εξής:\nΑ. Η Αρχή να διορίσει εφορεία οι οποία θα ενεργεί σύμφωνα με τις διαταγές της.\nΒ. Να διατάξει όλους να υπακούουν στην εφορεία, να αναφέρουν ό,τι γνωρίζουν και να μη κάνουν τίποτα χωρίς την άδειά της.\nΓ. Να ανοίξει κοινό ταμείο στην Πελοπόννησο για να συγκεντρώνει τις εισφορές, απ’ το οποίο δε θα ξοδεύεται τίποτα χωρίς την άδεια της Αρχής.\nΔ. Να διαταχτεί κάποιος Υδραίος για να φροντίζει για την ασφάλεια της αλληλογραφίας της Αρχής και της εφορείας.\nΌσο όμως προόδευε η Εταιρεία οι ανώτατοι φιλικοί ένιωθαν την ανάγκη να βρουν έναν πραγματικό αρχηγό που θα ήταν ικανός να εμπνεύσει σεβασμό και θάρρος. Έστειλαν λοιπόν τον Εμμανουήλ Ξάνθο στην Αγία Πετρούπολη να βρει τον Καποδίστρια και, αν τον δει πρόθυμο, να του προσφέρει την αρχηγία. Όταν έφτασε εκεί, ο Καποδίστριας όχι μόνο δεν τον δέχτηκε φιλικά, αλλά και τον έδιωξε κακήν κακώς, θεωρώντας ότι συνεργούσε στην καταστροφή του έθνους του. Τότε ο Ξάνθος στράφηκε αλλού και βρήκε αυτό που ήθελε!\nΟ Αλέξανδρος Υψηλάντης ζούσε στη Ρωσία, μέλος σημαντικής οικογένειας και γιος ηγεμόνα που είχε καταδιωχτεί από την Πύλη. Πολέμησε με τον Ρωσικό στρατό και είχε χάσει το δεξί του χέρι στη μάχη της Δρέσδης. Είχε τον τίτλο του πρίγκιπα και τον βαθμό του στρατηγού, αγαπούσε την πατρίδα του και έδειχνε μεγάλο ενδιαφέρον για την απελευθέρωση των Ελλήνων. Όλα αυτά τα στοιχεία οδήγησαν στον Ξάνθο να του προσφέρει τη γενική αρχηγία της Εταιρείας και έχοντας και τη σύμβαση που προοριζόταν για τον Καποδίστρια και πως ο γενικός αρχηγός θα έπρεπε να συμβουλεύεται την εφορεία, του την έδωσε και τον χειροτόνησε επίτροπο της Αρχής. Ο Υψηλάντης όταν πήρε την εξουσία και έμαθε ποιοι ήταν αυτοί που αποτελούσαν την Αρχή, δηλαδή κανένας, σφετερίστηκε την ανώτατη διοίκηση και παραμέρισε τους αρχηγούς της Εταιρείας που του είχαν δώσει την εξουσία και θεώρησε άγραφο χαρτί την πράξη που είχε υπογράψει, προσποιούμενος πάντοτε ότι ενεργούσε με εντολές ανωτέρων του και παραπλανώντας εκείνους που δεν γνώριζαν το μυστήριο της ανύπαρκτης Αρχής. Ανέλαβε τη γενική αρχηγία στις 20 Ιουνίου 1820 και από τότε άρχισε να ενεργεί όπως εκείνος νόμιζε καλύτερα.\nΟ Παναγιώτης Σέκερης (1783 – 29 Ιανουαρίου 1847) ήταν Έλληνας έμπορος και ηγετικό στέλεχος της Φιλικής Εταιρείας.\nΕν τω μεταξύ, ο Παπαρρηγόπουλος έφτασε στην Αγία Πετρούπολη δε βρήκε τον Υψηλάντη, αλλά έμαθε πως η Ρωσία θα πολεμούσε την Πύλη και ενθάρρυνε τον Αλή να συνεχίσει την αντίσταση κατά του Σουλτάνου και να ελπίζει σε Ρωσική βοήθεια. Τελικά, θα συναντήσει τον Υψηλάντη στην Οδησσό και θα του αποκαλύψει τον σκοπό της αποστολής του. Όταν ρώτησε ποια είναι η Αρχή, ο Υψηλάντης του είπε πως ήταν μυστική και ότι έπρεπε να του δώσει τα γράμματα και να του πει τις σκέψεις του. Ο ίδιος θα μεταβίβαζε τα πάντα στην Αρχή, η οποία θα έδινε τις διαταγές. Ο Παπαρρηγόπουλος του έδωσε τις επιστολές και τον κατατόπισε για όλα τα πράγματα. Ο Υψηλάντης ξαφνιάστηκε, όταν έμαθε ότι δεν υπάρχει ούτε μυστικά οργανωμένος στρατός, ούτε πολεμοφόδια, ούτε χρήματα και δίσταζε να δεχτεί αυτά που του έλεγε ο Παπαρρηγόπουλος, ο οποίος θέλοντας να τον βγάλει από τους δισταγμούς και τις αμφιβολίες του, έγραψε στο χαρτί, που είχαν υπογράψει εν λευκώ οι πρόκριτοι της Πελοποννήσου, όσα θεώρησε ότι θα βοηθήσουν τον πληρεξούσιο να αντιληφθεί τις ψευδολογίες στις οποίες στήριζε τις ελπίδες του και ριψοκινδύνευε την ύπαρξη του έθνους. Ακόμα όμως και αυτό δεν έβγαλε τον Υψηλάντη από την πλάνη του.\nΤο μυστικό αλφάβητο της Φιλικής Εταιρείας και ο αναγνωριστικός διάλογος μεταξύ Συστημένων και Ιερέων\nΩστόσο, το φθινόπωρο του 1820 ο Παπαρρηγόπουλος επέστρεψε στην Πάτρα και έδωσε τα γράμματα του Υψηλάντη στον επίσκοπο Παλαιών Πατρών Γερμανό, ως πληρεξουσίου επιτρόπου της Αρχής, με τα οποία δεχόταν τα αιτήματα των Πελοποννησίων, έδινε την άδεια δημιουργίας γενικής εφορείας που θα διοικούσε την Εταιρεία έχοντας εξουσία σε όλους τους αδελφούς και επέτρεπε την ίδρυση γενικού ταμείου για τις εισφορές από την Πελοπόννησο, το Αιγαίο και τα Επτάνησα. Οι Πελοποννήσιοι πήραν θάρρος και άρχισαν να προετοιμάζονται.\nΑπό την άλλη, ο Υψηλάντης, αφού ζήτησε άδεια από τη ρωσική κυβέρνηση, πήγε στη Βεσσαραβία, όπου συζήτησε με πολλά μέλη της Εταιρείας. Γενικά, οι απόστολοι της Εταιρείας διέδιδαν στους Έλληνες πως θα ερχόταν μεγάλη βοήθεια από το εξωτερικό, ενώ ενθάρρυναν τον Υψηλάντη ότι τα πάντα ήταν έτοιμα στην Ελλάδα και το μόνο που ήθελαν ήταν ένας αρχηγός! Ο Υψηλάντης πίστευε όσα του έλεγαν γιατί ήταν αυτά που μάλλον ήθελε να ακούσει. Αν κανείς του έλεγε την αλήθεια για την κατάσταση στις ελληνικές περιοχές, δεν τον πίστευε. Έτσι, σχεδίαζε να κατέβει κρυφά στην Ελλάδα, στη Μάνη, και να ξεκινήσει την ημέρα του Ευαγγελισμού που θα προμήνυε και την πολιτική λύτρωση του ελληνικού έθνους. Αλλά πείστηκε από ορισμένους να ξεκινήσει από τη Μολδοβλαχία.\nΕπιγραμματικά λοιπόν, ο μόνος πραγματικός αρχηγός, αν μπορούμε να τον ονομάσουμε, της Εταιρείας θα ανάψει τη φλόγα της επανάστασης στις Παραδουνάβιες Ηγεμονίες, με σκοπό να κατέβει στην ελληνική χερσόνησο με τον μικρό στρατό που έφτιαξε κυρίως με δικά του έξοδα και τη βοήθεια βαλκάνιων πολεμάρχων. Η διάδοση στην Πελοπόννησο ότι κατεβαίνει ο Υψηλάντης με πλήθος στρατού και πως από πίσω ακολουθεί ο Τσάρος, θα ωθήσει τους Έλληνες να ξεσηκωθούν και να γεννηθεί το έπος της ελληνικής επανάστασης, ενώ παράλληλα ξεσηκώνεται ο Αλή Πασάς εναντίον του Σουλτάνου και θα χρησιμοποιήσει το μεγαλύτερο μέρος του οθωμανικού στρατού για να υποταχτεί ο αποστάτης, βοηθώντας, άθελά του, τον ελληνικό αγώνα.\nΟ τίμιος Υψηλάντης, μια τραγική φυσιογνωμία, αν και αφελής και ευκολόπιστος, μετά τη σβέση της επανάστασης στη Μολδοβλαχία, θα πεθάνει άδοξα σε ηλικία μόλις 38 ετών στις φυλακές της Βιέννης το 1828. Ανιδιοτελής, φλογερός αλλά και ονειροπόλος, προθυμοποιήθηκε να καλύψει την έλλειψη της μυστηριώδους Αρχής με την επισημότητα της οικογένειάς του και τη λαμπρότητα της θέσης του, που τη θυσίασε, ενώ δαπάνησε όλη την περιουσία του. Η μνήμη του θα μείνει αιώνια για όσα επιχείρησε, που παρά τις πολιτικές και πολεμικές ελλείψεις του αναπληρώθηκαν από τον ζήλο του για τον αγώνα.\nΣπυρίδων Τρικούπης, Ιστορία της ελληνικής επανάστασης, Εκδ. Νέα Σύνορα –Α.Α.Λιβάνη\nΙστορία του Νέου Ελληνισμού, Εκδ. Ελληνικά Γράμματα\n(Εμφανιστηκε 2,576 φορές, 1 εμφανίσεις σήμερα)\nΕτικέτες1821 Αθανάσιος Τσακάλωφ Αλέξανδρος Υψηλάντης Εμμανουήλ Ξάνθος Νεοελληνική ιστορία Νικόλαος Σκουφάς Φιλική Εταιρεία Χρήστος Μπαρμπαγιαννίδης


Νύχτες Πρεμιέρας '12: Σώμα με Σώμα - Rust and Bone review - FilmBoy Νύχτες Πρεμιέρας '12: Σώμα με Σώμα - Rust and Bone review - FilmBoy\nHome > movies > Νύχτες Πρεμιέρας '12: Σώμα με Σώμα - Rust and Bone review\nΝύχτες Πρεμιέρας '12: Σώμα με Σώμα - Rust and Bone review\nΗ επιλογή των διοργανωτών του 18ου Διεθνές Φεστιβάλ Κινηματογράφου της Αθήνας ‘Νύχτες Πρεμιέρας’ να ξεκινήσουν το φεστιβάλ με ένα γαλλικό μελόδραμα, με ξένισε κάπως (ως προς το μελόδραμα, γιατί γαλλικό ήταν και το The Artist που άνοιξε πέρυσι το φεστιβάλ), κι ας έλεγε ο Ορέστης Ανδρεαδάκης στην εισαγωγή του ότι ‘…είναι το πιο feelgood μελόδραμα που έχετε δει’.\nΤο λιγότερο που θα χρειαζόταν η Αθήνα σήμερα είναι ένα κινηματογραφικό φεστιβάλ με βαριά συναισθηματική αύρα, ένα φεστιβάλ με εναρκτήρια …κατάθλιψη.\nΩστόσο, νομίζω ότι ο Ανδρεαδάκης είχε δίκιο.\nΤο Rust and Bone (De Rouille et d’os ο Γαλλικός τίτλος, Σώμα με Σώμα ο ελληνικός) του Jacques Audiard είναι ένα δραματικό φιλμ που αναδεικνύει την ανθρώπινη αντοχή, τη θέληση για ζωή, την αγάπη για τους γεμάτους ελαττώματα συνανθρώπους μας και την ανάγκη αλληλοβοήθειας...\nΚατά έναν περίεργο τρόπο, όλα τα παραπάνω είναι καλοδεχούμενα μηνύματα στην Αθήνα του ’12 και υπό αυτή την έννοια, όντως το Rust and Bone είναι μια εν τέλει feel good ταινία, ή έστω μια ελπιδοφόρα έναρξη για ένα φεστιβάλ τέχνης.\nΗ Marion Cotillard (The Dark Knight Rises) είναι η Stephanie, μια γυναίκα στα όρια του νευρικού κλονισμού.\nΕκπαιδεύτρια φαλαινών σε ένα water park, μένει χωρίς κάτω άκρα μετά από ένα τρομερό ατύχημα και η ζωή της κλονίζεται μέχρι το σημείο που η ίδια πιστεύει ότι δεν έχει λόγο ύπαρξης.\nΟ Matthias Schoenaerts (Bullhead) είναι ο Alain, ένας ημιπεριθωριακός ευθύς τύπος, πρόθυμος να παλέψει ως πρώην πυγμάχος, απρόθυμος όμως να αγαπήσει ή να δείξει οποιοδήποτε συναίσθημα.\nΟ Alain είναι η ανθεκτική κατασκευή πάνω στην οποία μπορεί η Stephanie να ανοικοδομηθεί ως άνθρωπος.\nΦτωχός, κάνει δουλειές νόμιμες μεν αλλά ηθικά αμφισβητήσιμες και ζει με την αδελφή του και, εκ περιτροπής, με τον μικρό γιο του Sam.\nΟ Alain δεν είναι καθόλου καλός πατέρας, είναι ανίκανος να δείξει οποιοδήποτε είδος αγάπης και οποιαδήποτε προσοχή στο παιδί του.\nΑυτό το ντουέτο σχέσεων, Stephanie-Alain και Alain-Sam αποτελεί ολόκληρο το τόξο αφήγησης του Rust and Bone, από όπου αναδύεται μια μελέτη της ανθρώπινης ευπάθειας και δύναμης, η συνήθης ανθρώπινη τάση προς τη πρώτη και οι απρόσμενες δυνατότητες της δεύτερης.\nΞεκάθαρα Ευρωπαικό φιλμ οπτικά και σκηνοθετικά, με τον Audiart να υπερβάλει μερικές φορές και να επιδεικνύει τις ικανότητες του λίγο περισσότερο από όσο θα ήταν ευχάριστο στο μη φανατικό κοινό του γαλλικού σινεμά.\nΜερικές αποτυχίες βρίσκονται και στις λεπτομέρειες, ένα σφάλμα που θα μπορούσε να υπονομεύσει το όλο εγχείρημα αλλά προσωπικά, δεν με πείραξε ιδιαίτερα.\nΓια παράδειγμα, ο Alain προφανώς φεύγει κυνηγημένος από την πρώην πόλη του, αλλά από τι, κανείς δε ξέρει και δεν μαθαίνει ποτέ.\nΟι σχέσεις του με την αδερφή του είναι τεταμένες, χωρίς επίσης να μάθουμε ποτέ το λόγο.\nΤη Stephanie, τη γνωρίζουμε να χορεύει μόνη σε μια disco και να προκαλεί καυγάδες με τους άτυχους που πέφτουν στη παγίδα να τη φλερτάρουν.\nΕπίσης, υπάρχει και μια πιεστική σχέση με κάποιον που εξαφανίζεται μετά τη πρώτη σκηνή.\nΌλα αυτά ίσως φανούν σαν τεράστια κενά σε μια δραματική ιστορία, αλλά ο Audiard σοφά παρουσιάζει την ιστορία με μια αίσθηση μη-συνέχειας, ένα κομμένο περιστατικό από τις ζωές των χαρακτήρων που απλά τυγχάνει να συμβαίνουν την ίδια στιγμή.\nΔεν έχει σημασία η προηγούμενη ζωή των, μόνο το γεγονός ότι παρεμβάλλονται μεταξύ τους.\nΕρμηνευτικά η ταινία κάνει τα πάντα να φαίνονται όμορφα.\nΑπελευθερωμένη από τη λάμψη του Hollywood, η Cotillard δίνει μια απίστευτη εσωτερική ερμηνεία που χαρακτηρίζεται από σποραδικά συναισθηματικά ξεσπάσματα, ενώ τις ικανότητες του Schoenaerts στην ‘εσωτερική’ ερμηνεία είχαμε την ευκαιρία να τη διαπιστώσουμε στο Βελγικό Bullhead πέρυσι.\nΣίγουρα δεν είναι A Prophet (η σπουδαία προηγούμενη δουλειά του Audiart που κέρδισε υποψηφιότητα για Oscar Ξενόγλωσσης Ταινίας), ωστόσο το Rust and Bone είναι ένα μελόδραμα με μια ιδιαίτερη σκηνοθετική τεχνική, υψηλού επιπέδου ερμηνείες και μια feel–almost-good αύρα τουλάχιστον στο τελευταίο δεκάλεπτο.\nΑν είναι ένα καλό ποδαρικό για τις 18ες Νύχτες Πρεμιέρας δε ξέρω, το εύχομαι πάντως ολόψυχα.\nΝύχτες Πρεμιέρας - AIFF French Films Marion Cotillard movies\nItem Reviewed: Νύχτες Πρεμιέρας '12: Σώμα με Σώμα - Rust and Bone review Rating: 5 Reviewed By: Konstantinos


ΦΩΤΗΣ ΜΠΑΖΑΚΑΣ: Και η Γερμανία έχει τη Βενετία της!\nΚαι η Γερμανία έχει τη Βενετία της!\nΚανάλια πνιγμένα στο πράσινο!\nΠερίπου 100 χιλιόμετρα νοτιοανατολικά του Βερολίνου, στο κράτος του Βρανδεμβούργου, βρίσκεται το όμορφο Σπρίβαλντ (Spreewald) που χαρακτηρίστηκε από την UNESCO ως αποθεματικό της βιόσφαιρας το 1991.\nΣε αυτή την περιοχή των 484 τετραγωνικών χιλιομέτρων, ο ποταμός Σπρι (Spree) δημιουργεί περισσότερα από 200 μικρά πλωτά κανάλια, τα λεγόμενα Φλίσε (Fließe), μέσω λιβαδιών και παρθένων δασών, συνολικού μήκους 1.300 χιλιομέτρων.\nΦυσικό είναι το Spreewald να αποτελεί έναν από τους πιο\nόμορφους και πράσινους προορισμούς διακοπών της Γερμανίας, ακόμα και για μια ημερήσια εκδρομή από το Βερολίνο.\nΕπισκέπτες πηγαίνουν εκεί για πεζοπορία, ψάρεμα και ψάρεμα, καγιάκ ή μια ρομαντική βόλτα μέσα στο εκτεταμένο δίκτυο πλωτών οδών.\nΌπως και το μεγαλύτερο μέρος του Βρανδεμβούργου, αυτή η περιοχή δημιουργήθηκε την εποχή των παγετών. Όταν οι πάγοι άρχισαν να λιώνουν και να εξαφανίζονται δημιουργήθηκε ένα δίκτυο ρευμάτων γύρω από μικρές νησίδες άμμου που ανεπτύχθηκαν μέσω ορυκτών κοιτασμάτων.\nΜε την πάροδο του χρόνου, περαιτέρω εναπόθεση σχημάτισε επίπεδη ελώδη εδάφη με πυκνά δάση πεύκου,σημύδας, ιτιάς, βελανιδιάς και πολλά ελάφια.\nΤο Spreewald έχει κατοικηθεί εδώ και χιλιάδες χρόνια. Μεταξύ του 2ου και 5ου αιώνα ζούσαν γερμανικές φυλές, ενώ τον 6ο αιώνα, κατά τη διάρκεια της μεγάλης μετανάστευσης, πήγαν οι πρώτοι σλαβικοί άποικοι.\nΤο φυσικό τοπίο εξελίχθηκε σε καλλιεργήσιμες εκτάσεις, με ένα μεγάλο μέρος του δάσους να έχει μετατραπεί σε αγρούς και βοσκοτόπους.\nΣήμερα, τα μικρά αμμώδη νησιά που αναπτύχθηκαν με την εναπόθεση αργιλίου, φιλοξενούν χωράφια και κατοικίες. Κάθε σπίτι και κάθε φάρμα έχει το δικό του μικρό λιμάνι και ένα βαρκάκι με τα οποία μεταφέρεται η συγκομιδή και τα παιδιά πηγαίνουν στο σχολείο.\nΣε αυτόν τον πανέμορφο τόπο ζουν περίπου 50.000 άνθρωποι, πολλοί από τους οποίους είναι απόγονοι των πρώτων εποίκων. Μάλιστα, διατήρησαν την παραδοσιακή γλώσσα, τα έθιμά τους και τα ρούχα τους μέχρι σήμερα.\nΗ μεγάλη πόλη της περιοχής είναι το Λιμπενάου (Lübbenau), με τους κατοίκους να να εξαρτώνται κυρίως από τον τουρισμό. Η γεωργία, η δασοκομία και η αλιεία αποτελούν άλλες σημαντικές πηγές εισοδήματος.\nΣτο Spreewald η βαρκάδα και η κωπηλασία είναι μερικές από τις πιο δημοφιλείς δραστηριότητες των επισκεπτών, αλλά υπάρχουν και αξιοθέατα όπως εκκλησίες, κάστρα και μουσεία.\nΕτικέτες Γερμανία, μαγευτικά, ταξίδια&προορισμοί, υπέροχα


En Λονδίνο υπάρχει μια προσφορά τουριστικού λεωφορείου που ονομάζεται "Original Tour". Αυτά τα λεωφορεία έχουν συνολικά 80 στάσεις και μπορείτε να τα πάρετε και να κατεβείτε όσες φορές θέλετε. Επιπλέον, διαθέτει ηχητικό οδηγό σε διαφορετικές γλώσσες. Εάν έχετε λίγες μέρες στην πόλη, είναι καλή επιλογή να δείτε τα πιο σημαντικά σημεία της χωρίς να χρειάζεται να περπατήσετε υπερβολικά. Έχετε όλες τις πληροφορίες στο: «Μεταφορές στο Λονδίνο: άφιξη από το αεροδρόμιο και μετακίνηση στην πόλη".


Τσίκληρας: «Ομάδα με αμερικάνικα χαρακτηριστικά ο Καναδά» – ArenaLarissaGr\nΟ βοηθός του Κώστα Κεραμιδά στην Εθνική Γυναικών, Άγγελος Τσίκληρας, αναλύει τον πρώτο αντίπαλο της ομάδας, τον Καναδά (22/09, 19:30).\n«Ο Καναδάς είναι μια άκρως ανταγωνιστική ομάδα με γρήγορο ρυθμό, με μεγάλη πίεση στην άμυνα και ταχύτητα στο κομμάτι της επίθεσης. Με τον τρόπο του παιχνιδιού του οδηγεί την αντίπαλο σε κακές επιλογές, ενώ δημιουργήσει τις προϋποθέσεις σε ανοιχτό γήπεδο για να φτάσει στο εύκολο καλάθι.\nΤα γκαρντ του έχουν πολύ καλό χειρισμό μπάλας και έτσι μπορεί να δημιουργεί καταστάσεις, είτε με ντράιβ, είτε βγάζοντας ανοιχτή πάσα για σουτ. Παράλληλα, διαθέτει ψηλές ρολίστριες με ποιότητα, που μπορούν να δημιουργήσουν προβλήματα στην αντίπαλη ομάδα. Είναι σίγουρα μια ομάδα με χαρακτηριστικά αμερικανικού μπάσκετ με ό,τι αυτό συνεπάγεται. Οι περισσότερες από τις παίκτριες του παίζουν στο WNBA και σε αμερικάνικα πανεπιστήμια.\nΟι Καναδοί λένε ότι έχουν κατέβει σε αυτό το παγκόσμιο με το καλύτερο ρόστερ όλων των εποχών. Είχαν δύο απώλειες κατά στη διάρκεια της προετοιμασίας τους, την Κάιλι Αλεξάντερ και τη Κατρίν Πλουφ, ενώ από την ήρθε στην ομάδα η αξιόλογη γκαρντ Τζέιμι Σκοτ.\nΑπό την πλευρά μας απαιτείται προσοχή και προσήλωση στο πλάνο μας, για να έχουμε καλό αποτέλεσμα. Θα πρέπει να έχουμε συγκέντρωση από το πρώτο δευτερόλεπτο της αναμέτρησης, έτσι ώστε να υπάρχουν πιθανότητες για κάτι θετικό», ήταν τα λόγια του Τσίκληρα στο site της ΕΟΚ.\nΕΠΟΜΕΝΟ ΑΡΘΡΟ Ανακοίνωσε Πολέτο ο Απόλλων Λάρισας\nΠΡΟΗΓΟΥΜΕΝΟ ΑΡΘΡΟ Ζήτησε πλέι οφ ανόδου με… λάθη η Δόξα Δράμας!


Εκπαιδευτικό Κιτ 8211 Ηλιακό Ρομπότ\nΕκπαιδευτικό Κιτ – Ηλιακό Ρομπότ\nΔιαβάστηκε από 2349 αναγνώστες -\nΤο Εκπαιδευτικό Κιτ – 14σε1 Ηλιακό Ρομπότ, αποτελεί ένα εκπαιδευτικό εργαλείο – παιχνίδι για παιδιά. Με 14 διαφορετικές μορφές, το ηλιακό ρομπότ είναι ένας θαυμάσιος τρόπος εκπαίδευσης!\nΤα δεκατέσσερα μοντέλα χωρίζονται σε δύο επίπεδα δεξιοτήτων. Το πρώτο επίπεδο αποτελείται από τα: Turtle-bot, Beetle-bot, Quadru-bot, Boat-bot, Walker-bot, Dog-bot, και Wheel-bot. Το επίπεδο δύο προσθέτει τα Roly Poly-bot, Auto-bot, Slither-bot, Surf-bot, Zombie-bot, Crab-bot, και Row-bot.\nΘεωρητικά θα μπορούσατε να σχεδιάσετε κι εσείς μια νέα ρύθμιση, καθώς το κιτ επιτρέπει στο χρήστη να αλλάξει την κατεύθυνση του κινητήρα, να πακετάρει το κεφάλι του ρομπότ μέσα στο σώμα, και να εγκαταστήσει το κεφάλι σε διαφορετικούς προσανατολισμούς πάνω στο κιβώτιο ταχυτήτων. Έχει, επίσης, ένα διαφανές περίβλημα το οποίο εκθέτει τα κινούμενα κομμάτια, όπως σχεδόν απαιτείται σε όλα τα «καλά» παιχνίδια με κινούμενα κομμάτια.\nΤο Εκπαιδευτικό Κιτ 14σε1 Ηλιακό Ρομπότ, διαθέτει ηλιακά πάνελ, τα οποία το τροφοδοτούν με την απαραίτητη ενέργεια. Είναι ένα σπουδαίο παιχνίδι, κινώντας το ενδιαφέρον για τις ΑΠΕ στα παιδιά, ενώ προσφέρει και πρακτικές ρομποτικές κατασκευαστικές γνώσεις!


Όσα μαρτυρούν ότι δεν (της) κάνεις καλό στοματικό σεξ - Ταραντος\nHome SEX Όσα μαρτυρούν ότι δεν (της) κάνεις καλό στοματικό σεξ\nΌσα μαρτυρούν ότι δεν (της) κάνεις καλό στοματικό σεξ\nAlberto Portokalis - 8:04 μ.μ.\nΑποτελεί την κορωνίδα στη φάση των προκαταρκτικών τόσο για εκείνη όσο για σένα. Είσαι σίγουρος ότι της το κάνεις καλά; Τι εννοείς «αν δεν της άρεσε ο τρόπος σου θα σου το είχε πει»; Κανονικά ναι, θα έπρεπε, αλλά για να μην έρθει κανείς σε δύσκολη θέση, ίσως είναι πιο βολικό για όλους σας να τσεκάρεις τα παρακάτω καραμπινάτα σημάδια που δείχνουν ότι μάλλον δεν το απολαμβάνει και τόσο όταν πας «εκεί κάτω», ώστε να προχωρήσεις στις απαραίτητες διορθώσεις.\nΕλπίζουμε να το ξέρεις ήδη: Όταν μία γυναίκα χαίρεται ή τελοσπάντων ανέχεται αυτό που της προσφέρεις στην προκείμενη φάση, κάνει θόρυβο. 'Η κινείται. 'Η δαγκώνεται. Ή σφίγγει τα χέρια/ πόδια της. 'Η όλα τα προαναφερόμενα. Αν δε σαλεύει την ώρα που κάποιος της πειράζει την κλειτορίδα με τη γλώσσα του, περνάει ξεκάθαρο το μήνυμα τύπου σιωπηλή διαμαρτυρία ότι «σταμάτα, δεν το κάνεις καλά/ βαριέμαι/ σχεδόν μ' έχεις εκνευρίσει/ άλλαξέ το όσο είναι καιρός», κάτι τέτοιο. Καλά, αν χασμουριέται, απλά σταμάτα ό,τι κάνεις.\n«Κλείνεται» στον εαυτό της\nΑν ενώ σε βλέπει να κατηφορίζεις και να παίρνεις θέση, δεν κάνει καμία κίνηση να ανοίξει τα πόδια της για να σε διευκολύνει στη διαδικασία, μάλλον δεν το περιμένει πώς και πώς. Βασικά μάλλον προσπαθεί να το αποφύγει και λίγο. Λιγότερο ανησυχητικό αλλά σε κάθε περίπτωση ανησυχητικό το να μη σε προτρέπει η ίδια, εκεί που φιλιέστε πιέζοντάς σου το κεφάλι προς τα κάτω.\nΔε δείχνει να το χαίρεται\nΕκεί που είσαι, σήκωσε το βλέμμα και δες. Τι βλέπεις; Μία γυναίκα που ευχαριστιέται ή κάποια που περιμένει να περάσει η ώρα; Επίσης, μήπως 1-2 λεπτά αφού ξεκινάς σε τραβάει να έρθεις πάνω λέγοντάς σου «φτάνει, εντάξει»; Όχι δεν είναι εντάξει. Δεν θέλει. Μήπως κάνεις κάτι λάθος;\nΝαι, ο γυναικείος οργασμός είναι ζόρικος. Θέλει όρους και προϋποθέσεις για να συμβεί. Σε άλλες έρχεται πιο εύκολα, σε άλλες πιο δύσκολα. Ειδικά όταν είναι να έρθει μέσω oral sex, η κατάσταση γίνεται πιο απαιτητική. Δεν πρόκειται να δει «πυροτεχνήματα» μ' ένα χλιαρό, πόσο μάλλον μ' ένα κακό ή αδιάφορο στοματικό. Λογικά θα σε κατευθύνει για την ταχύτητα που της αρέσει και τον τρόπο, όταν αισθανθεί ότι είναι «κοντά». Αν δεν κάνει ούτε αυτό και γενικώς δε μπαίνει καν στη διαδικασία να επιδιώξει να έρθει σε οργασμό, μάλλον δεν θεωρεί ότι είσαι ικανός να τη φτάσεις εκεί με τη γλώσσα που βγάζεις. Ίσως ο λόγος να είναι ότι απλά δεν προσπαθείς αρκετά- κοινώς το κάνεις «άρπα- κόλλα» για να ανταποδώσεις την «υποχρέωση» . Απλά να σου πούμε πως τα θηλυκά το καλό στοματικό δεν το ξεχνάνε ποτέ. Κι αν πετύχει, το μετράνε ως προσόν σ' έναν άντρα πιο πολύ κι από σεξ με ακροβατικά, γιατί εκτιμούν το φιλότιμο, τη διάθεση και τον αλτρουισμό σου να τις ικανοποιήσεις. Επίσης, οι γυναίκες αναζητούν βίντεο με στοματικό, 930% περισσότερο από ότι οι άντρες. Υπόψιν.


ΣΤΗΝ ΠΛΑΤΕΙΑ: Τοποθέτηση της ΑΣΓΜΕ στο συνέδριο της ΔΟΕ για τη 2χρονη δημόσια και δωρεάν προσχολική αγωγή,\nΤοποθέτηση της ΑΣΓΜΕ στο συνέδριο της ΔΟΕ για τη 2χρονη δημόσια και δωρεάν προσχολική αγωγή,\nΞεκινώντας την τοποθέτηση μας, ευθύς εξαρχής, θέλουμε να τονίσουμε ότι η θέση που πρέπει να έχει το γονεικό κίνημα για την προσχολική αγωγή και εκπαίδευση είναι ανάγκη να συγχρονίζεται με τις ίδιες τις ανάγκες των παιδιών αυτής της ηλικίας και να μην κάνουμε πίσω από αυτό. Δηλαδή, να μην παρακολουθούμε παθητικά μια διαμορφωμένη πραγματικότητα και καθημερινότητα των παιδιών μας αλλά να προσπαθούμε, να αγωνιζόμαστε διαρκώς, για να τη βελτιώνουμε ώστε να απολαμβάνουν αυτό που είναι κρίσιμο για την ανάπτυξη τους και την συνολική εξέλιξή τους αλλά και αυτό που είναι σύγχρονο, με βάση τις επιστημονικές επιταγές.\nΔυστυχώς, η κρατική μέριμνα για όλο το φάσμα της προσχολικής ηλικίας, από τη στιγμή που το παιδί γεννιέται μέχρι και την είσοδό του στο σχολείο είναι πολύ πίσω από τις υπάρχουσες ανάγκες. Έτσι, η αγωνία για τα παιδιά μας να είναι μια μόνιμη κατάσταση. Που θα πάω το βρέφος, τη στιγμή που οι βρεφικοί σταθμοί είναι ελάχιστοι, να φωνάξω την γιαγιά από το χωριό, εφόσον είναι στην σύνταξη, να μου το κρατάει; Μεγαλώνοντας το παιδί, θα είμαι ο τυχερός vouche^^, να μπω στο πρόγραμμα το ευρωπαϊκό που κάθε χρόνο μας ανακυκλώνει, γιγαντώνοντας την αγωνία μας, καθιστώντας απαγορευτικό τον οποιοδήποτε οικογενειακό προγραμματισμό. Και γι' αυτούς που δεν είναι στο πρόγραμμα εφόσον περισσέψει θέση στους δημόσιους παιδικούς σταθμούς εγγράφουν το παιδί τους δίνοντας το ανάλογο αντίτιμο. Όλα αυτά εκτυλίσσονται την στιγμή που τα ίδια τα νούμερα αποτυπώνουν τον αποκλεισμό χιλιάδων παιδιών από το αυτονόητο δικαίωμα και την ανάγκη να εντάσσονται από νωρίς σε δομές Προσχολικής Αγωγής. Θέλοντας να το δούμε συνολικά για τα παιδιά αυτής της ηλικίας, με βάση τις στατιστικές μετρήσεις της ΕΕ, σε έκθεση που δημοσίευσε, μόλις το 15-20% των παιδιών κάτω των τριών χρόνων πηγαίνει σε κάποια προσχολική δομή. Από τα τρία χρόνια το ποσοστό αυξάνεται, αλλά αγγίζει την καθολικότητα μόνο στο τελεηλικίας που και πάλι υπάρχουν παιδιά που μένουν απέξω. Ακόμα και για τα προνήπια, ένα σημαντικό ποσοστό, περίπου 25%, δε φοιτά ούτε σε νηπιαγωγείο ούτε σε παιδικό σταθμό. Και τα ποσοστά αυτά αφορούν για το σύνολο των δομών, δημόσιων και ιδιωτικών.\nΓια να έρθουμε, τώρα, στο καθεαυτό θέμα του συνεδρίου με τίτλο " 2χρονο δημόσιο και υποχρεωτικό νηπιαγωγείο, στο δρόμο των κοινωνικών αναγκών και των οραμάτων μας”, θα θέλαμε, να είχε συμπεριληφθεί και το ΔΩΡΕΑΝ γιατί ως γονείς, κάθε Σεπτέμβρη, έχουμε βαρεθεί, πριν από την έναρξη κάθε σχολικού έτους, να ανοίγουμε πρώτα το πορτοφόλι μας για να δούμε τι μπορούμε να προσφέρουμε στα παιδιά μας. Γιατί η συνταγματική αναγνώριση και κατοχύρωση της παροχής δωρεάν παιδείας, μόνο γέλια μπορεί να μας προκαλέσει. Λυπούμαστε, σε μια κοινωνία που όλα κοστολογούνται, το βάρος του πορτοφολιού μας να καθορίζει σε μεγάλο βαθμό, την ποιότητα και την ποσότητα αυτών που μπορούμε να προσφέρουμε στα παιδιά μας. Σε όλο το φάσμα από την στιγμή που θα γεννηθεί το παιδί μας καλούμαστε, με δικής μας ευθύνη, σε μεγάλο βαθμό, να καλύπτουμε βεβαιωμένες ανάγκες των παιδιών μας. Έτσι, ακόμα σε επίπεδο τίτλων καλό είναι να μην παραιτούμαστε από τα αυτονόητα και στοιχειώδη δικαιώματά μας.\nΦέτος, γίναμε θεατές μιας κωμικοτραγικής νομοθετικής κίνησης της κυβέρνησης, αυτή της θεσμοθέτησης της 2χρονης υποχρεωτικής προσχολικής αγωγής. Η κυβέρνηση πανηγύρισε ότι επιτέλους ικανοποίησε και υλοποίησε ένα πάγιο αίτημα της κοινωνίας και μαζί με όλη την προπαγάνδα περί εξόδου από τα μνημόνια προσπάθησε να μας πείσει ότι ο φετινός Σεπτέμβριος θα είναι καλύτερος για τα παιδιά προνηπιακής ηλικίας. Στο μόνο που μπορούμε να συμφωνήσουμε είναι ότι, όντως, αποτελεί πάγιο, και διαχρονικό αίτημα η τουλάχιστον 2χρονη κατοχύρωση της προσχολικής αγωγής και εκπαίδευσης αποτελώντας αίτημα του γονεϊκού κινήματος και των οργανώσεών του. Όμως η ουσιαστική και όχι μόνο στα χαρτιά, και αυτό μερικώς μόνο για 184 Δήμους, προϋποθέτει την γενναία αύξηση των κονδυλίων, την πρόσληψη μόνιμου προσωπικού, την ίδρυση νέων νηπιαγωγείων, αλλά και όλων των άλλων παιδαγωγικών προϋποθέσεων όπως είναι η σίτιση, η ξεκούραση των παιδιών μας.\nΗ κατάσταση της Προσχολικής Αγωγής στην Ε.Ε. - καθρέπτης της ταξικότητας του ζητήματος\nΑυτό μπορούν να μας το επιβεβαιώσουν τα ίδια τα στοιχεία που δίνει η έκθεση του Δικτύου Ευρυδίκη του 2013 για την Προσχολική Αγωγή σε επίπεδο ΕΕ των 28. Η βαρβαρότητα σε όλο της το μεγαλείο! Έτσι, σύμφωνα με τα δικά τους στοιχεία, από τα 32.000.000 παιδιά προσχολικής ηλικίας (0 - 6 ετών) το 25%, δηλαδή το 1 στα 4, ζουν στο όριο της φτώχιας και του κοινωνικού αποκλεισμού. Μάλιστα, για την Ελλάδα, την Κροατία, την Ιταλία, την Ουγγαρία και την Αγγλία το ποσοστό ξεπερνά το 30%. Το 11,2% των οικογενειών, με παιδιά σε αυτή την ηλικία, δεν έχει ούτε έναν εργαζόμενο.\nΑπό την άλλη, η αγωνία της ΕΕ για την επέκταση της Προσχολικής Αγωγής αφορά σε δύο επίπεδα. Πρώτα απ’ όλα αφορά την αποδέσμευση της γυναίκας -μητέρας από την ευθύνη του μεγαλώματος των παιδιών και την ένταξή της στην παραγωγή, για την όσο το δυνατόν μεγαλύτερη εκμετάλλευσή της. Και από την άλλη τους ενδιαφέρει η όσο το δυνατόν καλύτερη προετοιμασία του εργατικού δυναμικού, από την προσχολική ηλικία ακόμα. Εκτιμάνε και οι ίδιοι ότι όσο πιο νωρίς ξεκινάει η εκμάθηση δεξιοτήτων, ο εγγραμματισμός, τόσο καλύτερα θα είναι τα αποτελέσματα για τους δικούς τους στόχους φυσικά.\nπερασπιζόμαστε το νηπιαγωγείο που στο περιεχόμενο του θα δίνει, με ουσιαστικό τρόπο τα εφόδια στα παιδιά μας για να μεταβούν στην επόμενη σχολική βαθμίδα προετοιμασμένα, ώριμα, με δίψα για τη μόρφωση. Όλη η διαπαιδαγωγητική διαδικασία θέλουμε να προσφέρει χαρά στα παιδιά μας, να τα βλέπουμε, κάθε μέρα, με την επιστημονική παρέμβαση των παιδαγωγών, να στεριώνουν τα βήματά τους στη ζωή. Να γίνονται πιο σίγουρα, και να νιώθουν ότι ο κόσμος έξω από το προστατευτικό κουκούλι της οικογένειας είναι συναρπαστικός, και μπορούν και πρέπει να τον ανακαλύψουν.\n• Ενιαία, αποκλειστικά δημόσια και δωρεάν, δίχρονη, υποχρεωτική Προσχολική Αγωγή για όλα τα παιδιά. Όχι μόνο στα χαρτιά αλλά στην πράξη\n• Γενναίο πρόγραμμα ίδρυσης και λειτουργίας νέων νηπιαγωγείων. Μαζικοί διορισμοί μόνιμων νηπιαγωγών, 15 παιδιά ανά τμήμα. Δύο νηπιαγωγοί στα τμήματα που σήμερα έχουν 25 παιδιά.\n• Τμήματα ένταξης και ειδικά νηπιαγωγεία για όλα τα παιδιά με ειδικές ανάγκες, που οι οικογένειες εξαναγκάζονται να τα κρατούν στο σπίτι ή πέφτουν θύματα των ΜΚΟ και της εκκλησίας. Η λειτουργία των ολοήμερων νηπιαγωγείων πρέπει να καλύπτει πρώτα και κύρια τις ανάγκες του παιδιού, με πλήρη σίτιση όλων των παιδιών στο σχολείο, με μαγειρεία και τραπεζαρία, με διασφάλιση χώρων ξεκούρασης, με βοηθητικό προσωπικό, με υγιεινή διαμονή.\n• Πρόληψη υγείας, δωρεάν εμβολιασμοί για όλα τα παιδιά.\n• Δημόσιοι, Δωρεάν παιδικοί σταθμοί για να καλύψουν όλες τις ανάγκες. Πρόσληψη του αναγκαίου μόνιμου προσωπικού, κάθε ειδικότητας. Γενναία κρατική χρηματοδότηση για την αναβάθμιση των παροχών.


Εκτακτη εισφορά 5% για όσους κατέχουν δημόσια αξιώματα - Στις 17.00 τα μέτρα - Newsit.gr\nNewsit / Πολιτική / Εκτακτη εισφορά 5% για όσους κατέχουν δημόσια αξιώματα – Στις 17.00 τα μέτρα\nΕκτακτη εισφορά 5% για όσους κατέχουν δημόσια αξιώματα – Στις 17.00 τα μέτρα\nΔημοσιεύθηκε: 23.06.2011 | 16:32\nΟ υπουργός Οικονομικών συναντάται αυτή την ώρα με το κλιμάκιο της τρόϊκας για να οριστικοποιηθούν τα μέτρα.\nΣτις 17.00 θα παραχωρήσει συνέντευξη Τύπου. Ο κ.Βενιζέλος ανέβαλλε το ταξίδι του στις Βρυξέλλες προκειμένου να οριστικοποιηθούν τα μέτρα.\n– Το αφορολόγητο γίνεται τελικά 8.000 ευρώ για όλους. Εξαιρούνται άνεργοι κάτω των 30 και ΑΜΕΑ αλλά και συνταξιούχοι άνω των 65 που παραμένει στα 12.000 ευρώ.\n– Για την έκτακτη εισφορά εκτός από τους συντελεστές από 1% έως 4% προστίθεται και 5% για το πολιτικό προσωπικό της χώρας, τους αξιωματούχους της τοπικής αυτοδιοίκησης και της δημόσιας διοίκησης.\n– Δεν θα μπεί το τέλος ακινήτων στον λογαριασμό της ΔΕΗ, ενώ θα αυξηθεί 5% ο φόρος στο πετρέλαιο θέρμανσης για να πλησιάσει το πετρέλαιο κίνησης. Οι τιμές πετρελαίου κίνησης και θέρμανσης θα εξισωθούν σταδιακά, με ορίζοντα το 2013.\n– Το αφορολόγητο για την απόκτηση α’ κατοικίας παραμένει στις 200.000€.\n– Οι ιδιωτικοποιήσεις θα προχωρήσουν μια μια.\nΝωρίτερα στο ΚΤΕ Οικονομικών οι βουλευτές του ΠΑΣΟΚ ρώτησαν:\n– αν θα υπάρξουν νέα μέτρα για να καλύψουν τη διαφορά των 3,8 δισ, ευρώ που έχει το υπουργείο Οικονομικών με την Τρόικα,\n– αν το πρόγραμμα σταθερότητας που εφαρμόστηκε μέχρι τώρα έχει αποτύχει,\n– αν υπάρχει πρόβλημα με την υλοποίηση του προϋπολογισμού,\n– αν θα υπάρξει τελικώς συμφωνία με την Τρόϊκα\nΟ υπουργός Οικονομικών είπε στους βουλευτές του ΠαΣοΚ ότι δέχτηκε μεγάλη πίεση το πρωί από την Τρόϊκα για ορισμένα μέτρα όπως είναι η εξίσωση του φόρου πετρελαίου κίνησης και θέρμανσης και ότι ο ίδιος προσπάθησε να διαπραγματευτεί όσο το δυνατόν πιο σκληρά.\nΜάλιστα, μεταξύ αστείου και σοβαρού είπε στους βουλευτές ότι δεν μπορεί να πάρει κάποια από τα μέτρα που ζητάει η Τρόϊκα και ότι θα μπορούσε ακόμα και να παραιτηθεί αλλά αυτός δεν είναι τρόπος πίεσης.\n‘Αφησε και αιχμές για την προηγούμενη ηγεσία του υπουργείου Οικονομικών λέγοντας χαρακτηριστικά: ¨Βρήκα μια κατάσταση την οποία προσπαθώ να συμμαζέψω».\nΜέχρι την Πέμπτη 30 Ιουνίου θα έχουν ψηφιστεί από την Ολομέλεια της Βουλής, τόσο το Μεσοπρόθεσμο Πρόγραμμα», όσο και το σχέδιο νόμου για την εφαρμογή του.\nΗ συζήτηση και ψήφιση του Μεσοπρόθεσμου προγράμμματος, όπως αποφασίστηκε στη Διάσκεψη των Προέδρων, θα ολοκληρωθεί σε 3 συνεδριάσεις.\nΗ πρώτη συνεδρίαση θα ξεκινήσει τη Δευτέρα το απόγευμα, 27 Ιουνίου, θα συνεχιστεί Τρίτη 28 Ιουνίου την ίδια ώρα και η συζήτηση θα ολοκληρωθεί την Τετάρτη, με πρωϊνή συνεδρίαση.\nΣημειώνεται ότι αύριο Παρασκευή θα ολοκληρωθεί στην αρμόδια Επιτροπή της Βουλής η β΄ανάγνωση του.\nΗ συζήτηση και ψήφιση του Εφαρμοστικού νόμου στην Επιτροπή Οικονομικών της Βουλής θα γίνει σε μία συνεδρίαση, την Τρίτη 28 Ιουνίου, ενώ θα ολοκληρωθεί μετά από δύο συνεδριάσεις που θα διεξαχθούν τις αμέσως επόμενες δύο μέρες, Τετάρτη απόγευμα 29 και Πέμπτη πρωί 30 Ιουνίου.\nΚΤΕ Οικονομικών: Τα είπαν στον Βενιζέλο για να τα ακούσει ο Παπακωνσταντίνου\n“Ηλεκτρισμένη” η ατμόσφαιρα με την Τρόικα – Ποιοι θέλουν να ξεπουλήσουμε\nΤρύπα στο Μεσοπρόθεσμο – Την Πέμπτη η οριστική συμφωνία με την τρόϊκα


Πρόγραμμα ενίσχυσης κατόχων μεταπτυχιακών και διδακτορικών.\nΠρόγραμμα ενίσχυσης κατόχων μεταπτυχιακών και διδακτορικών\nΠαιδεία 02/07/2015 00:46\n1.500 νέοι επιστήμονες κάτοχοι μεταπτυχιακών και διδακτορικών αναμένεται να ενισχυθούν τα επόμενα τέσσερα χρόνια και για κάθε έτος μέσω του ΕΣΠΑ, με βάση προγράμματα που επεξεργάζεται η πολιτική ηγεσία του Υπουργείου Παιδείας.\nΉδη είναι έτοιμες από την πλευρά του αναπληρωτή υπουργού Παιδείας κ. Φωτάκη δυο βασικές προτάσεις για χρηματοδότηση από το ΕΣΠΑ. Η μια εξ αυτών θα απευθύνεται σε 700-800 περίπου κατόχους μεταπτυχιακών και θα έχει δυο βασικούς άξονες.\nΟ πρώτος άξονας θα αφορά 400-450 κατόχους μεταπτυχιακών, που θα τοποθετηθούν σε ερευνητικά κέντρα, ερευνητικές μονάδες ή σε οποιοδήποτε φορέα έχει αναγνωριστεί ως ερευνητικός για διάστημα 8 μηνών, δηλαδή για ένα ακαδημαϊκό έτος, ώστε να αποκτήσουν ερευνητική εμπειρία. Ο δεύτερος άξονας θα στηρίζεται σε μια διαγωνιστική διαδικασία καθώς θα δοθεί η δυνατότητα σε κατόχους μεταπτυχιακών διπλωμάτων να συγκροτούν ερευνητικές ομάδες μέχρι τρία άτομα και με ένα ίδρυμα υποδοχής θα καταθέτουν μια πρόταση προς χρηματοδότηση.\nΣε πρώτη φάση θα υπάρξει η δυνατότητα να χρηματοδοτηθούν 100-130 προτάσεις. Με βάση τα οικονομικά δεδομένα προβλέπεται ότι οι 700-800 τελικοί ωφελούμενοι, που θα συμμετάσχουν στα δυο αυτά προγράμματα και θα χρηματοδοτηθούν από το ΕΣΠΑ, θα έχουν ένα εισόδημα της τάξης των 5.500-6.000 ευρώ ετησίως. Το συνολικό κόστος των δυο αυτών προγραμμάτων ανέρχεται στα 5.000.000 ευρώ για ένα περίπου χρόνο.\nΗ δεύτερη πρόταση αφορά περίπου 700-800 κατόχους διδακτορικών, δηλαδή περίπου 2 άτομα ανά Τμήμα, οι οποίοι μετά από δημόσια πρόσκληση των Τμημάτων θα καταθέτουν αίτηση προκειμένου να παράσχουν διδακτικό έργο στα πλαίσια σεμιναριακών μαθημάτων. Το πρόγραμμα αυτό αποσκοπεί στο να ενισχύσει την εξωστρέφεια της δουλειάς των κατόχων διδακτορικών και παράλληλα να καλύψει υπαρκτές ανάγκες και κενά στα προγράμματα σπουδών. Όσοι επιλεχθούν, μετά από αξιολόγηση της πρότασής τους, εκτός από το διδακτικό τους έργο θα εκπονούν και έρευνα, κάνοντας μια δημοσίευση σε ένα διεθνές συνέδριο με την παράλληλη κατάθεση και ενός άρθρου σε επιστημονικό περιοδικό. Το κόστος αυτού του προγράμματος ανέρχεται στα 5.000.000 ευρώ.\nΤα δυο αυτά προγράμματα, που αναμένεται να ξεκινήσουν πιλοτικά για το ακαδημαϊκό έτος 2015-16, μπορούν να συνεχισθούν για τα επόμενα τέσσερα χρόνια.\nΕπόμενο » Πρακτική άσκηση - απόκτηση επαγγελματικής εμπειρίας στην Microsoft Ελλάδας


Σερβίρουν κρέας φάλαινας σε χιλιάδες καντίνες σχολείων! - Slap.gr\nHome » Σερβίρουν κρέας φάλαινας σε χιλιάδες καντίνες σχολείων!\nΣερβίρουν κρέας φάλαινας σε χιλιάδες καντίνες σχολείων!\nΟι καντίνες σε χιλιάδες σχολεία στην Ιαπωνία σερβίρουν κρέας φάλαινας, προκύπτει από έρευνα του ιαπωνικού πρακτορείο Κιόντο που δόθηκε την Κυριακή στη δημοσιότητα.\nPosted in Διεθνή and tagged καντίνες σχολείων κρέας φάλαινας, κρέας φάλαινας σε σχολεία, Σερβίρουν κρέας φάλαινας σε χιλιάδες καντίνες, σχολεία Ιαπωνία κρέας φάλαινας.\n← Πήδηξε από ύψος 122 μέτρα…\nΚώστας Ρούκουνας →\nΔυσάρεστες οι ειδήσεις από τη Λαϊκή Δημοκρατία του Κονγκό, όπου αυτό το διήμερο πιστεύεται ότι πνίγηκαν μετά την ανατροπή δύο...


BloG-_o_-SatIRuS: Οι..."Νόμοι" της Αγοράς και οι... Σεφ!!\nD.Angel 11 Απριλίου 2010 - 10:44 μ.μ.\nΚαλή εβδομάδα πέρασα να πω\nBloG-_o_-SatIRuS 12 Απριλίου 2010 - 12:00 π.μ.\nΕπίσης, καλή εβδομάδα!! Να σαι καλά!!\nΑντώνης 12 Απριλίου 2010 - 12:43 μ.μ.\nΒέβαια και είδα την απάντησή σου και βέβαια θα σου γράψω την βαθμολογία σου και τα επόμενα ευκολοδύσκολα ερωτήματα, επειδή μου αρέσει να εκπαιδεύω(!) ανήσυχα πνεύματα(!).\nΑγάλι-αγάλι το φιλί για νά 'χει νοστιμάδα ή αλλιώς αγάντα γιατί ο χρόνος δεν είναι πολύς.Ο ελεύθερος εννοώ.\nBloG-_o_-SatIRuS 12 Απριλίου 2010 - 4:44 μ.μ.\nΚαλή εβδομάδα, και περιμένω και τα επόμενα ερωτήματα\nκαι την...βαθμολογία μου!!\nΑντώνης 13 Απριλίου 2010 - 12:02 μ.μ.\nΚαλημέρα, Τρίτη και 13 αλλά είμαι βέβαιος ότι δεν μασάς. Ας αρχίσουμε με τον πρώτο τυροβαθμό: Με άριστα το 10 παίρνεις 7 και μη στριτζώνεσαι πριν διαβάσεις την αιτιολόγηση!\n1. Ως πεπαιδευμένος (πασίδηλο και πασιφανές) ενήλιξ (θρασύτατα θα έλεγα περί τους πεντήκοντα ενιαυτούς), γνωρίζεις ότι το 10 το κρατάνε οι καθηγητάδες (ορκίζομαι ότι δεν συγκαταλέγομαι) στα πνευματικά ιδρύματα (πλήν ελαχιστοτάτων τολμηρών και λοιδωρούμενων υπό των «συναδέλφων» των εξαιρέσεων) για το θλιβερό συχνάκις σαρκίο τους. Άρα ξεκινάς από το 9.\n2. Μείον 2 μονάδες διότι ονόμασες τον ανθότυρο τυρί, (είναι τυροειδές) πάμε στο 7.\n3. Μείον 2 μονάδες διότι δεν γνωρίζεις ότι «ανθότυρος» είναι λάθος (επίτηδες το έγραψα για να σε δοκιμάσω) και το σωστό είναι αθότυρος (αθός=στάχτη) δηλαδή «κεφάλι» τυροειδούς το οποίο «τύλιγαν» στην στάχτη για συντήρηση. Περί σύστασης και συντήρησης λεπτομέρειες στα σχόλια του «Φτιάχνω τυρί φέτα και μυζήθρα». Φτάσαμε στο 5\n4. Μείον 3 μονάδες διότι είπες με έμφαση ανακρίβειες όπως: α). Σε ρώτησα τι διαλέγεις μεταξύ φέτας και α(ν)θότυρου και απάντησες για την δυσκολία επιλογής μεταξύ τυριών (ξεκίνησες μιλώντας για όλα δηλαδή) και συνέχισες με το ότι δεν σου αρέσουν τα πολύ στεγνά τυριά. Δηλαδή αντιπαθείς την Παρμεζάνα ή Παρμιτζιάνο που λένε και με έκφραση οι Ιταλοσπουδαγμένοι μας? ( Ψεύδος εξ επιπολαιότητος!) β) Ταυτόχρονα λιγώνεσαι για γίδινη μυζήθρα, που είναι από τα πιο στεγνά τυροειδή. Εννοώ την στεγνή μυζήθρα και όχι τον αθότυρο και ασκώ την κριτική μου βάσει της απαντήσεώς σας φίλτατε ,ήτις προδίδει εν συγχύσει, πιθανόν εξ ενθουσιασμού, ευρισκομένας τας απόψεις σας και την ορολογίαν την οποίαν οφείλετε να γνωρίσετε ταχύτατα από στήθους, ώστε δικαίως εραστής της τέχνης (ερασιτέχνης λαϊκά) να αυτοαποκαλείσθε περί την γαλακτοκομίαν γενικώς και την τυροκομικήν ιδιαιτέρως. Μιλάω αν δεν κατάλαβες για την πληθώρα των ποικιλιών και τις διαφορές μεταξύ α(ν)θότυρων και μυζήθρας, φρέσκων ή στεγνών. Φθάσαμε αισίως στο 2.\n5. Μείον τους υπόλοιπους 2 επειδή δεν έλαβες υπ’όψιν ότι όσο στεγνό και αν είναι ένα τυρί το «μαλακώνεις» ψήνοντάς ή τηγανίζοντάς το και βέβαια γίνεται ιδιαίτερα μαλακό, εύγευστο, ευκολομάσητο και ευκολοκατάπιοτο (λυπάμαι αλλά δεν βρήκα πιο κυριλέ όρο), αν στο ένα χέρι κρατάς ένα ψηλοκάβαλο ποτήρι με καθαρόαιμο ρουμπινί Αγιωργίτικο ή με ολόλαμπρο κεχριμπάρι από 70-20-10 (Ασύρτικο-Σαββατιανό-Ροδίτη) και άσε τους περί οίνων «ειδικούς» γευσιγνώστες, να ασχολούνται με τις στην λήγουσα τονιζόμενες αμπελοκρασοποικιλίες. Με τούτα και με κείνα φθάσαμε στο 0.\n5. Κάποτε 0+0=14 άρα το 0=7 αλλά μη τρομάζεις αδερφέ. Το 7 στο δίνω με όλη μου την καρδιά όχι βάσει της προηγούμενης παπαροϊσότητας (συμπάθα με τον αμετροεπή) αλλά επειδή: Mου άρεσε η «πέννα» σου, το μεράκι σου, η υπομονή σου να αντέχεις την φλυαρία μου και το βασικότερο, κάθε άνθρωπο οφείλεις σε ό,τι περνάει από το χέρι σου και δεν είναι αρνητικό να τον ενθαρρύνεις να συνεχίσει. Αφού δεν είναι κάτι αρνητικό, δεν θα υπάρξουν και αρνητικές επιπτώσεις. Χώρια που μπορεί να δημιουργηθούν θετικές.\nΕπειδή το παράκανα σήμερα, θα τα ξαναπούμε πολύ γρήγορα και, δυστυχία σου, εάν εξακολουθήσεις να «ενδίδεις» στον πειρασμό, δεν προβλέπεται να γλιτώνεις.\nΌταν αισθανθείς όμως «μπούκωμα», θα ήθελα στα ίσια και παλληκαρίσια χωρίς περικοκλάδες, να το πείς.\nΑΝΤΏΝΗΣ εκ του «Φτιάχνω……» Βοιωτός κάτοικος (δυστυχώς) του υδροκέφαλου\nBloG-_o_-SatIRuS 13 Απριλίου 2010 - 11:18 μ.μ.\nΚαλησπέρα! Τρίτη και 13 όντως, αλλά το 13 το έχω γούρι! Τώρα σε συνδυασμό με την Τρίτη δεν ξέρω τί γίνεται...\nΛοιπόν, βάλε και 3 βαθμούς γιατί έπεσες έξω κατά μια...δεκαετία (που "φόρτωσες"!!) στην ηλικία μου, και πιάσαμε...άριστα!!! Μείον 1β. του...καθηγητή = 9!!\nΑς σοβαρευτώ όμως (τρόπος του λέγειν! Θα προσπαθήσω τουλάχιστον!)\n1. Δέχομαι την βαθμολογία μου, αλλά πρέπει να διευκρινήσω πως θα μπορούσε να γίνει και...χειρότερη αν εξειδικευτούν ακόμα περισσότερο οι ερωτήσεις!! Αλλά πρέπει να μου αναγνωριστεί το ελαφρυντικό τού ότι δεν είμαι "τυρογνώστης" αλλά "τυροφάγος"!!!\nΚαι ως εκ τούτου ας μου επιτραπεί να...δικαιολογηθώ:\n2. Μάλλον βάλθηκαν οι κατά τόπους διαφορετικές ονομασίες και συνήθειες να μας μπερδέψουν!! Γιατί εγώ ως ένα από τα τοπικά τσοπανίσια τυριά (Σάμος)γνωρίζω την μυζήθρα φρέσκια και ξερή. Δεν ξέρω το "ανθότυρο" παρά μόνο ως ένα...άνοστο, πράγμα που βρίσκεις στα μαγαζιά η στα τυροκομεία-επιχειρήσεις, και το έμαθα με αυτή την ονομασία την εμπορική (από τις ταμπέλες) χωρίς να μάθω λεπτομέρειες. Νόμιζα πως είναι άλλο από την μυζήθρα, παρόλο που βγαίνει και αυτό από το τυρόγαλα αλλά αποκτάς την συνήθεια να τα λες όλα τυριά αφού τα τρως! Που να ξέρεις πως κάποτε θα χρησιμοποιηθεί η λέξη...εναντίον σου!!!\n3. Μυζήθρα λοιπόν φρέσκια, ζεστή-ζεστή, ή και μόλις κρυώσει σε πληροφορώ πως είναι πολύ μαλακή, αρκετά υγρή (ως φρέσκια) και (γευστικώς τουλάχιστον) είναι παχιά-παχιά, που να νομίζεις ότι πήρες ικανοποιητική δόση χοληστερίνης (τουλάχιστον αυτή που ξέρω εγώ)!!\n4. Το σχόλιό μου είχε ως εξής: "Εκτός από ελάχιστες εξαιρέσεις, τρώω σχεδόν όλα τα τυριά που θα βρεθούν στο...διάβα μου από γευστικής απόψεως!! Από άποψη υφής τώρα, μπορεί να μην καταφέρω να φάω ένα πολύ πολύ στεγνό τυρί (καθώς γενικά δεν αντέχω ότιδήποτε στεγνό χωρίς κάποια υγρασία), ή να μην φάω ένα πολύ πολύ σκληρό τυρί".\nΟπότε ναι, δεν είναι και ΤΟ αγαπημένο μου τυρί η παρμεζάνα μπροστά σε μια πρόβεια γραβιέρα πχ, ή ακόμα και σε μια ζεστή φρέσκια μυζήθρα, αν είναι και πρόβεια ακόμα καλύτερα δηλαδή!! Εχθρός του καλού, το καλύτερο!!\n5. Μαλακώνουν τα τυριά σίγουρα, αλλά εγώ εννοούσα το τυρί όπως το δοκιμάζεις, με την πρώτη ευκαιρία επιλογής!\nΚαι με αυτόν τον τρόπο διαλέγω από το σκληρότερο και στεγνότερο προς το μαλακότερο και υγρότερο. Αλλά πρέπει να είναι υπερβολικά σκληρό και στεγνό ώστε να μην καταφέρω να το φάω!!! Συνήθως όλα τα σφάζω όλα τα μαχαιρώνω!!!\nΕλπίζω να έπεισα με τις δικαιολογίες μου!!! Οσο για την τέχνη της τυροκομίας είμαι σε στάδιο νηπίου!! Μου λείπει το γάλα(!!) και ο ειδικός εξοπλισμός, αλλά το...λεμονότυρο (αντί για πυτιά) που ως γνωστόν είναι, αν όχι το πιο δύσκολο, ένα από τα πιο δύσκολα τυριά στην παρασκευή, το καταφέρνω τέλεια!!!\nΔεν μπορείς να πεις, ήμουν συντομότατος!!!\nΕυχαριστώ για τα καλά λόγια περί "πέννας" αν και η δική σου είναι πολύ δυνατή, και η δουλειά που κάνεις στο "φτιάχνω" πολύ σπουδαία.\nΧαιρετώ και περιμένω το επόμενο ερωτηματολόγιο!!


Πάνω απ’ όλα η επανάσταση, η ζωή ή και τα δύο; | ΟΜΑΔΑ ΣΗΜΕΙΟ ΜΗΔΕΝ\nΟΜΑΔΑ ΣΗΜΕΙΟ ΜΗΔΕΝ\nZERO POINT THEATRE GROUP\nΠάνω απ’ όλα η επανάσταση, η ζωή ή και τα δύο;\nOι Δίκαιοι του Αλμπέρ Καμί από την Ομάδα Σημείο Μηδέν στη Knot Gallery.\nΓράφει η Χριστίνα Ανδρέου\nΠέμπτη 22 Δεκέμβρη 2011\n«Υπάρχει κάτι ακόμα πιο απεχθές κι απ’ το να ’σαι φονιάς. Το να ωθείς στον φόνο κάποιον που δεν είναι φτιαγμένος γι’ αυτό…». Τα λόγια ανήκουν στον Ιβάν Καλιάγιεφ, έναν Ρώσο επαναστάτη σοσιαλιστή ή αλλιώς τον εμβληματικό ήρωα του Αλμπέρ Καμί στο έργο Οι Δίκαιοι, ένα σπουδαίο κείμενο που άφησε διαρκή παρακαταθήκη ο Γάλλος νομπελίστας συγγραφέας και φιλόσοφος σε μια ανήσυχη ανθρωπότητα. Η υπόθεση είναι απλή: ο Καλιάγεφ αναλαμβάνει να εκτελέσει το μεγάλο δούκα Σέργιο, θείο του Τσάρου, στη Μόσχα του 1905, ως μέλος μιας ομάδας επαναστατών που βρίσκουν στον ένοπλο αγώνα τη δύναμη να «συντρίψουν την τυραννία για να επιταχυνθεί η απελευθέρωση του ρωσικού λαού». Η μάχη της συνείδησης, όμως, πριν από την εκτέλεση και κατόπιν αυτής, δεν είναι διόλου απλή υπόθεση. Και ο Καμί αναλαμβάνει να το αποδείξει, τοποθετώντας στο στόμα των ηρώων του μια σειρά από καίρια ερωτήματα ηθικής τάξεως: Η επανάσταση δικαιολογεί τον φόνο; Ο επαναστάτης έχει δικαίωμα στην αγάπη, στην ευτυχία, στην ίδια τη ζωή; Τι είναι δικαιοσύνη και ποιος δικαιούται να την αποδώσει; Πώς δικαιώνεις την ύπαρξή σου, το δίκαιο της Ιδέας σου σε έναν κόσμο που σιωπά στο άδικο; Ο σκοπός αγιάζει τα μέσα; Το να υπηρετείς την ελεύθερη βούληση και μόνο, μπορεί να φέρει την εξιλέωση; Αξίζει να πεθάνεις για μιαν ιδέα; Να σκορπίσεις τον θάνατο για μιαν ιδέα; Ο Καλιάγιεφ λέει πως σκοτώνει για να φτιάξει έναν κόσμο χωρίς φονιάδες, πως επιλέγει να είναι εγκληματίας για να ανήκει επιτέλους η γη στους αθώους. Και συμπληρώνει: «Αγαπώ την ομορφιά, την ευτυχία! Γι’ αυτό και μισώ το δεσποτισμό… Σύμφωνοι, πάνω απ’ όλα η επανάσταση! Αλλά η επανάσταση για τη ζωή, για να δώσουμε μια ευκαιρία στη ζωή! Καταλαβαίνεις;…». Ο Καμί βομβαρδίζει τον θεατή, συνειδησιακά, κάθε λεπτό της παράστασης, τα ερωτήματά του τοποθετούνται στο κέντρο της δράσης σαν μια ενοχλητική αλογόμυγα που διαρκώς τσιμπά… Το σίγουρο είναι πως ακόμα και όταν πέσει η αυλαία, θα έχεις πολλά να σκεφτείς…\nΤα της παράστασης\nΑς αρχίσω λέγοντας πως οι όποιοι αποδέκτες της Τέχνης είναι υποκείμενα με διαφορετικά αισθητικά κριτήρια και βιώματα. Το λέω αυτό γιατί η έκφραση άποψης για μία θεατρική, εν προκειμένω, παράσταση είναι κάτι το τελείως προσωπικό και απόλυτα σεβαστό. Το δικό μου ωραίο, είναι το δικό σου άσχημο. Έτσι, και στην παράσταση Οι Δίκαιοι από την ομάδα Σημείο Μηδέν, εγώ ένιωσα σχεδόν ενθουσιασμένη και παρασυρμένη από τη θεατρική μαγεία-αρτιότητα σε αντίθεση με τη συνοδό μου που απλά… κουράστηκε. Δεν είναι τυχαία αυτή η απόκλιση. Ο σκηνοθέτης-μεταφραστής-πρωταγωνιστής Σάββας Στρούμπος υπήρξε πνευματικό παιδί του Θόδωρου Τερζόπουλου και του θεάτρου ΑΤΤΙΣ και η προσέγγισή του στο κείμενο είναι συγκεκριμένη. Τόσο συγκεκριμένη που είναι σχεδόν απόλυτη. Ή σου αρέσει ή δεν σου αρέσει. Σωματικό θέατρο, τραγικός στόμφος, διαρκής απογύμνωση της εσωτερικότητας του θεατρίνου πάνω στο σανίδι και στα μάτια των θεατών κ.ο.κ. Με άλλα λόγια, δύσκολο, εγκεφαλικό θέατρο. Ίσως και κάποιος να το κατηγοριοποιήσει στο είδος «βαριά κουλτούρα»… Όμως, για μένα, η ομάδα Σημείο Μηδέν δούλεψε σχεδόν με επιστημονική ακρίβεια πάνω στο κείμενο του Καμί, διάβασε κάτω από τις γραμμές και σε στιγμές από το μηδέν άγγιξε το… άπειρο.\nΜπράβο και στους πέντε ηθοποιούς -με μια μικρή παρατήρηση για τον υπερβάλλοντα πολλές φορές ζήλο- τη Μαρία Αθηναίου, την Ελεάνα Γεωργούλη, τη Ρόζα Προδρόμου, τον Σάββα Στρούμπο και κυρίως τον Μιλτιάδη Φιορεντζή που έπλασε έναν αλησμόνητο Σκουράτοφ, διοικητή του αστυνομικού τμήματος, κινησιολογικά και λεκτικά. Εύγε και στα κοστούμια της Rebekka Gutsfeld και την εικαστική επιμέλεια του Γιώργου Κολιού, που δημιούργησε ένα συναρπαστικό ασπρόμαυρο σκηνικό, σαν ένα γιγαντιαίο πίνακα του Jakson Pollock. Μάλιστα, χάρη στους υποβλητικούς φωτισμούς του Κώστα Μπεθάνη, τα ζωγραφικά ταμπλό λειτουργούσαν και σαν ένα ιδιότυπο Θέατρο Σκιών.\nΤο tip του θεατή\nΑκόμη και αν «το δύσκολο θέατρο» δεν είναι το φόρτε σου, αναζήτησε στα ράφια των βιβλιοπωλείων από τις Εκδόσεις Νεφέλη το ίδιο το έργο του Albert Camus στην πολύ καλή μετάφραση του Σάββα Στρούμπου. Αξίζει με όλα όσα συμβαίνουν γύρω μας ή θα συμβούν να διαβάσει κανείς ένα τόσο δυνατό κείμενο πάνω στην έννοια του «επαναστατημένου ανθρώπου», έτσι όπως τον οραματίστηκε ο μεγάλος Καμί.\n« Δανάη Σπηλιώτη\nΗ «Σωφρονιστική Αποικία» του Kafka στον Χώρο Ιστορικής Μνήμης της οδού Κοραή »


Ασημένια μαλλιά | Η Εφημερίδα των Συντακτών\nΠανσέληνος, ΚΩΣΤΑΣ ΤΣΟΚΛΗΣ\nΡομαντικό δεν τον έλεγες. Οι φίλοι του υποστήριζαν ότι είναι λογικός, ορθολογικός, σε βαθμό εκνευρισμού ορισμένες φορές. Ωστόσο τον αγαπούσαν, γιατί είχε χιούμορ -δηλητηριώδες ενίοτε- και ποτέ δεν έλεγε ψέματα.\nΟ ίδιος έλεγε συχνά χαριτολογώντας ότι είναι κυνικός, ότι έπειτα από πολύ μεγάλη προσπάθεια είχε κατορθώσει να καταστείλει τη φυσική ροπή που έχουν οι άνθρωποι να δραματοποιούν τη ζωή και να την ντύνουν με συναισθήματα για να μπορούν να την αντέχουν και να κρύβονται από την πραγματικότητα.\nΚαι όπου πραγματικότητα, βρίσκονταν μερικές αλήθειες για τις οποίες δεν δεχόταν αμφισβήτηση: ο έρωτας είναι χημεία και είναι καταδικασμένος να πεθάνει, το φαγητό είναι μια απόλαυση, αλλά μπορείς να ζήσεις και με νερόβραστες ή ωμές τροφές, η ποίηση τρέφει το πνεύμα, αλλά χάνουμε την ουσία, και άλλα εξωφρενικά παρόμοια.\nΤα αράδιαζε ανάλογα με τη διάθεση της στιγμής. Εκείνο το βράδυ του Αυγούστου, ύστερα από ένα πραγματικό συμπόσιο στη δροσερή βεράντα, με κρύες μπίρες, ψαράκια, σαλάτες και ψημένο ψωμί με λάδι και ρίγανη, γέλια, τραγούδια, αστεία, όλοι ξαφνικά σώπασαν. Εσβησαν και τα φώτα. Η θεά Σελήνη είχε ανατείλει και όλα τα άλλα μπροστά της είχαν θαμπώσει.\nΔεν μιλούσαν, δεν είχαν τι να πουν, δεν μπορούσαν να προσβάλουν μια βασίλισσα τέτοιας ανυπέρβλητης καλλονής. Εμειναν να τη θαυμάζουν.\n«Ασημένια μαλλιά». Ακούστηκε σχεδόν ψιθυριστά από μια ανδρική φωνή. «Ασημένια μαλλιά».\nΟ κυνικός φίλος τους είχε εκφέρει αυτές τις δύο λέξεις και δεν ήξεραν τι τους ξάφνιασε περισσότερο: ότι μίλησε την ώρα της μυσταγωγίας ή ότι πρόφερε αυτές τις λέξεις;\n«Ασημένια μαλλιά», είπε ξανά και γύρισαν να τον κοιτάξουν. Είχε τα μάτια του κλειστά, σαν να ονειρευόταν.\n«Τι εννοείς;» ρώτησε κάποιος.\nΧωρίς να ανοίξει τα μάτια, με την ίδια σταθερή, σχεδόν ψιθυριστή φωνή, άρχισε να μιλάει:\nΜερικά χρόνια πριν, ένα τέτοιο βράδυ, στη γραμμή Ομόνοια-Κηφισιά. Μια γυναίκα μπήκε στο βαγόνι και κάθισε σε μια άδεια θέση δίπλα στο παράθυρο. Τακτοποίησε την τσάντα της στην ποδιά της, ακούμπησε την πλάτη στο κάθισμα και σήκωσε τα μάτια της προς το παράθυρο.\nΝομίζω ότι γι’ αυτό την πρόσεξα, από αυτή την παράλογη κίνησή της. Δεν υπήρχε τίποτα να δεις, ήμασταν μέσα στη σήραγγα. Ούτε καθρεφτιζόταν στο τζάμι. Κοίταζε έξω από το παράθυρο, με βλέμμα καρφωμένο σε κάτι που δεν υπήρχε. Δεν θυμάμαι τι φορούσε, τι χρώμα είχαν τα ρούχα της, αν ήταν πράγματι τόσο όμορφη ώστε να μην μπορώ να αντισταθώ. Νομίζω ότι ήταν νέα, μεταξύ τριάντα και σαράντα. Αλλά δεν είμαι σίγουρος.\nΟταν βγήκαμε από το τούνελ, παρατήρησα ότι κρατούσε το βλέμμα σταθερά καρφωμένο κάπου έξω και ψηλά. Πότε πότε, ίσα που έγερνε το κεφάλι της, λίγο πιο δεξιά ή λίγο πιο αριστερά, άλλοτε λίγο πιο πίσω.\nΥπό άλλες συνθήκες θα έλεγα ότι κάτι είχε, ότι ήταν κάπως «πειραγμένη», αλλά απέρριψα την ιδέα αμέσως. Από στάση σε στάση, το ίδιο πράγμα. Βλέμμα έξω και ψηλά.\nΒγήκαμε στον σταθμό του ΚΑΤ μαζί και την είδα να φεύγει μπροστά μου με βιαστικά βήματα. Τότε, από το περπάτημά της μου φάνηκε σαν κορίτσι στην εφηβεία. Την ακολούθησα νομίζω, δεν είμαι σίγουρος αν έπρεπε να πάω από κει. Η τελευταία εικόνα της που έχω είναι να στρίβει μπροστά μου σε ένα σκοτεινό στενό και να τινάζει τα μαλλιά της. Ισια και μακριά ήταν. Ενα λευκό φως έπεφτε πάνω τους και είχαν βαφτεί ασημιά.\nΕψαξα να βρω από πού ερχόταν το φως. Κοίταξα κι εγώ ψηλά. Η Σελήνη ήταν ψηλά και είχε φωτίσει τη νύχτα.\nΣτη στροφή αυτή την έχασα. Εμενε εκεί; Μπήκε σε κάποιο σπίτι; Εφυγε με αυτοκίνητο; Δεν κατάλαβα.\nΚοίταξαν όλοι ξανά τη Σελήνη. Κανείς τους δεν αντέδρασε στην αναπάντεχη εξομολόγηση. Εμειναν να παρατηρούν το ασήμι που έπεφτε στα πράγματα και τα έκανε να μοιάζουν μαγικά.\nΤΡΙΤΗ ΜΑΤΙΑ 27.08.2018, 00:28\nΕκείνο το βράδυ έβλεπε την τελευταία πανσέληνο του καλοκαιριού. Μεγάλη και λαμπρή, όπως ακριβώς πρέπει να είναι η Σελήνη τον Αύγουστο, λίγο πριν έρθει το φθινόπωρο.προτίμησε να την παρακολουθήσει κάνοντας...


Βιβλίο: Η πλεξούδα της Λετισιά Κολομπανί – / ΕΝΘΕΤΟ /\nElsa 03/03/2021 Culture Club, Βιβλίο,\nΒιβλίο: Η πλεξούδα της Λετισιά Κολομπανί\nΤρεις γυναίκες, τρεις ζωές, τρεις ήπειροι. Αλλά μία και μόνο κοινή επιθυμία για όλες τους: η ελευθερία. Στο βιβλίο Πλεξούδα της Λετισιά Κολομπανί που κυκλοφορεί από τις εκδόσεις Πατάκη διασταυρώνονται οι ζωές και η μοίρα τριών γυναικών που δε θα συναντηθούν ποτέ.\n«Γίνονται ακόμη θαύματα στον κόσμο του βιβλίου!» Le Figaro\nΗ Λετισιά Κολομπανί είναι ηθοποιός, σεναριογράφος, σκηνοθέτιδα και θεατρική συγγραφέας. Έχει σκηνοθετήσει δύο ταινίες μεγάλου μήκους, το Μ’ αγαπά… δε μ’ αγαπάκαι το Οι γυναίκες των ονείρων μου, οι οποίες έχουν προβληθεί και στην Ελλάδα. Η Πλεξούδα, το πρώτο της μυθιστόρημα, γνώρισε τεράστια επιτυχία στη Γαλλία και μεταφράζεται σε περισσότερες από 20 γλώσσες.\nΡεκόρ: Πίνακας του Τσόρτσιλ που είχε η Αντζελίνα Τζολί πωλήθηκε 11,5 εκατ. δολάρια


Πρωτοφανής Κοσμοσυρροή για τα Δεδομένα της Κέρκυρας στην Πίτα του Στέφανου Γκίκα – Στέφανος Σωτ. Γκίκας\nΣτο κατάμεστο Δημοτικό Θέατρο Κέρκυρας πραγματοποιήθηκε χθες η εκδήλωση κοπής της Πρωτοχρονιάτικης Πίτας του πολιτικού γραφείου του πρ. Βουλευτή Κερκύρας της ΝΔ, Στέφανου Γκίκα. Παρών ήταν ο Τομεάρχης Άμυνας της ΝΔ, πρ. Υπουργός και Βουλευτής Α’ Αθηνών κ. Βασίλης Κικίλιας, ο οποίος χαιρέτισε την εκδήλωση.\nΧαιρετισμούς απέστειλαν ο πρ. Πρωθυπουργός και Πρόεδρος της Νέας Δημοκρατίας κ. Αντώνης Σαμαράς και ο πρ. Πρόεδρος της Νέας Δημοκρατίας και νυν επικεφαλής του Ευρωψηφοδελτίου της ΝΔ, κ. Βαγγέλης Μεϊμαράκης.\nΟ κ. Αντώνης Σαμαράς ανέφερε μεταξύ άλλων:\n«Είναι ιδιαίτερη η χαρά μου σήμερα που απευθύνω χαιρετισμό στην εκδήλωση της κοπής πίτας του Στέφανου Γκίκα. Ενός φίλου, αγωνιστή, συμμαχητή και έντιμου πατριώτη, με προσφορά στον τόπο, στην Παράταξη μας και στην ιδιαίτερη πατρίδα του. Ενός ανθρώπου που μάχεται αδιάκοπα για τα πιστεύω του, που έχει μάθει -πάνω απ όλα- να υπηρετεί άοκνα την πατρίδα, παραμερίζοντας πολλές φορές το προσωπικό του συμφέρον για χάρη του συνόλου. Ενός ανθρώπου και πολιτικού που ξέρει να μάχεται, ακόμα κι όταν αδικείται. Κι αυτό οι Κερκυραίοι το γνωρίζουν πολύ καλά! Γιατί ξέρουν ότι όταν ο Στέφανος, το Σεπτέμβριο του 2015, έχασε τη βουλευτική του έδρα, με εντελώς άδικο τρόπο και παρότι στις εκλογές του Ιανουαρίου του 2015 είχε τιμηθεί από το 60% και πλέον των ψηφοφόρων της Παράταξης στην Κέρκυρα, ποτέ δεν το έβαλε κάτω! Συνέχισε να αγωνίζεται σαν να ήταν εν ενεργεία βουλευτής, με συνεχείς παρεμβάσεις για όλα τα ζητήματα του νομού σας.\nΓιατί, αυτός είναι ο Στέφανος! Ένας ανιδιοτελής άνθρωπος, ένας γνήσιος μαχητής, ένας αξιωματικός των Ενόπλων Δυνάμεων που επί 30 χρόνια προσέφερε στον τόπο από τις τάξεις του Πολεμικού Ναυτικού, πάντα από κορυφαίες θέσεις ευθύνης, πάντα με απόλυτη επιτυχία. Κι ένας πολιτικός που επί 12 ολόκληρα χρόνια αγωνίζεται αδιάκοπα κι έντιμα μέσα από την Παράταξη μας, ώστε να εκπροσωπεί επάξια όλους εσάς, τους πολίτες της Κέρκυρας, των Παξών και των Διαποντίων Νήσων. Και θέλω να θυμίσω εδώ την τροπολογία του Στέφανου το καλοκαίρι του 2015, για να υπαχθούν τα Διαπόντια νησιά στον χαμηλό συντελεστή ΦΠΑ, κάτι που απέρριψε ο κ. Τσίπρας και η «πρώτη φορά Αριστερά».\nΤο 2019 είναι η χρονιά των αποφασιστικών μαχών, σε όλα τα επίπεδα. Είναι η χρονιά των μεγάλων νικών, που θα οδηγήσουν στην ανάταξη της πατρίδας μας και στην επιστροφή στη δημοκρατική ομαλότητα. Είναι η χρονιά των μεγάλων επιλογών, που θα έχουν ως αποτέλεσμα την απόλυτη επικράτηση της Παράταξης και των ιδεών μας, το σχηματισμό μιας νέας κυβέρνησης με Πρωθυπουργό τον Κυριάκο Μητσοτάκη. Ξέρετε ότι όπως πάντα, έτσι και τώρα, εγώ θα είμαι παρών και θα αγωνιστώ δίπλα σας για το μέλλον της Ελλάδας μας!\nΣε αυτό το μέλλον, στη νέα Βουλή, φίλες και φίλοι Κερκυραίοι, χρειαζόμαστε τον Στέφανο Γκίκα! Πρωτίστως τον χρειάζεται η Κέρκυρα! Και είμαι βέβαιος ότι θα τον επιβραβεύσετε και πάλι για την προσφορά του!».\nΑπό την πλευρά του ο κ. Βαγγέλης Μεϊμαράκης μεταξύ άλλων ανέφερε:\n«Ο Στέφανος Γκίκας είναι ένας άξιος συνάδελφος, με μεγάλη γνώση και εμπειρία στα ζητήματα Εθνικής Άμυνας και Ασφάλειας. Παράλληλα, είναι ίσως ο μόνος Κερκυραίος πολιτικός που αγωνίζεται τόσα χρόνια, με πάθος και συνέπεια για την Πατρίδα του την Κέρκυρα, παραμένοντας κοντά στους πολίτες και στα προβλήματά τους.\nΕίμαι απόλυτα βέβαιος ότι με την στήριξή σας και τον αγώνα σας, ο Στέφανος Γκίκας θα είναι ξανά σε λίγους μήνες στην Βουλή – μετά την τόσο άδικη απώλεια της Έδρας του τον Σεπτέμβριο του 2015!\nΑγωνιζόμαστε όλοι για να εγγυηθούμε όχι απλώς τη συνέχιση της μεγάλης μας Κεντροδεξιάς Παράταξης και την νίκη στις εθνικές εκλογές, αλλά την αναγέννησή της με μπροστάρη τον Κυριάκο Μητσοτάκη που σε λίγους μήνες θα είναι Πρωθυπουργός, για να πάει η Ελλάδα μπροστά και να επιστρέψει επιτέλους η κανονικότητα στην χώρα.».\nΟ κ. Βασίλης Κικίλιας αφού εκθείασε την τριακονταετή υπηρεσία και παρουσία του Στέφανου Γκίκα σε μάχιμες και κορυφαίες θέσεις στις Ένοπλες Δυνάμεις καθώς και τον 12ετή συνεπή πολιτικό αγώνα του στην Κέρκυρα, κοντά στους πολίτες, αναφέρθηκε στο διακύβευμα των επερχόμενων εθνικών εκλογών. Τόνισε ότι αυτό που έχει πρωτίστως ανάγκη η χώρα είναι να επενδύσει στη νέα γενιά, να επιστρέψουν οι εκατοντάδες χιλιάδες νέοι μας που έφυγαν στο εξωτερικό και να δημιουργηθούν οι συνθήκες εκείνες ώστε να μπορούν να ζήσουν στη χώρα τους, να εργαστούν και να παράγουν πλούτο εδώ. Τόνισε ότι: «για το όνειρο της μέσης Ελληνικής οικογένειας που αξίζει μια καλύτερη ζωή, είτε στα αστικά κέντρα, είτε στα νησιά, είτε στην ύπαιθρο θα παλέψουμε όλοι μαζί ενωμένοι. Με μείωση της φορολογίας, νέες δουλειές, ασφάλεια και τάξη». Κάλεσε τους πολίτες να στηρίξουν μαζικά τη Νέα Δημοκρατία λέγοντας συγκεκριμένα «έστω κι αν δεν θέλετε να ψηφίσετε τη Νέα Δημοκρατία εσείς, κάντε το για τα παιδιά σας…».\nΑπό την πλευρά του ο Στέφανος Γκίκας αφού ευχαρίστησε τους πρ. Προέδρους Αντώνη Σαμαρά και Βαγγέλη Μεϊμαράκη, τόνισε ότι η έλευση εδώ του Βασίλη Κικίλια, ενός πολιτικού της νεότερης γενιάς με λαμπρό μέλλον, αποτελεί για τον ίδιο υψίστη τιμή, καθώς ο Βασίλης Κικίλιας αποτελεί ένα από τα δυναμικά νέα στελέχη της Παράταξης, τα οποία θα παίξουν καθοριστικό ρόλο την επόμενη μέρα, στην προσπάθεια του Κυριάκου Μητσοτάκη για την ανάκαμψη και ανάπτυξη της χώρας.\nΑναφερόμενος στα τοπικά θέματα, χαρακτήρισε την Κέρκυρα μια «απέραντη χωματερή» και τόνισε ότι για το ζήτημα αυτό, όπως και για την έλλειψη υποδομών, το ασυντήρητο οδικό δίκτυο, τα προβλήματα στην ύδρευση και γενικώς για την σημερινή κακή κατάσταση που επικρατεί στο νησί, υπάρχουν ευθύνες και έχουν ονοματεπώνυμο: «οι τρεις κάλπες μια επιλογή: ΣΥΡΙΖΑ», όπως χαρακτηριστικά επεσήμανε.\nΑναφέρθηκε εν συντομία στα εθνικά θέματα, χαρακτηρίζοντας «κατάπτυστη» την Συμφωνία των Πρεσπών. Εκτίμησε δε ότι θα φέρει πολλά δεινά στη χώρα λόγω του αλυτρωτισμού των Σκοπίων που υποθάλπτει. Στα Ελληνοαλβανικά, εξέφρασε την ανησυχία του για τις προσπάθειες της κυβέρνησης ΣΥΡΙΖΑ για επαναχάραξη της ΑΟΖ των Διαποντίων Νήσων εις βάρος των Ελληνικών Συμφερόντων, δηλώνοντας ότι κάτι τέτοιο δεν θα γίνει αποδεκτό από την ΝΔ. Τέλος για τα Ελληνοτουρκικά εξέφρασε τον προβληματισμό του για τους χειρισμούς της Ελληνικής Κυβέρνησης.\nΕπεσήμανε επίσης ότι παρά την καταστροφική πορεία των τελευταίων χρόνων, η ΝΔ και ο Κυριάκος Μητσοτάκης μπορούν να βγάλουν οριστικά την χώρα από την κρίση, να στηρίξουν την νέα γενιά και να επιστρέψουν στην Πατρίδα οι χιλιάδες νέοι άνθρωποι που ξενιτεύτηκαν, γιατί ο βασικός άξονας του προγράμματος της ΝΔ είναι: «Λιγότεροι φόροι και εισφορές, περισσότερες επενδύσεις και περισσότερες και καλύτερα αμειβόμενες θέσεις εργασίας.».\nΟ κ. Γκίκας καυτηρίασε την προσπάθεια του ΣΥΡΙΖΑ να τροποποιήσει το Σύνταγμα και να εισάγει την έννοια του «ουδετερόθρησκου κράτους» λέγοντας ότι η Ορθοδοξία είναι συστατικό στοιχείο του Ελληνισμού και ότι είναι περήφανος που είναι Χριστιανός Ορθόδοξος.\nΚάλεσε τέλος τους παρευρισκόμενους πολίτες να δώσουν ενωμένοι την μάχη στις επερχόμενες εκλογές γιατί αυτό που προέχει είναι: «η ΝΔ να είναι αυτοδύναμη κυβέρνηση και ο Κυριάκος Μητσοτάκης Πρωθυπουργός».\n← ΚΟΠΗ ΠΙΤΑΣ ΣΤΕΦΑΝΟΥ ΓΚΙΚΑ\nΓια μια Χώρα που θα Δίνει Ευκαιρίες στην Νέα Γενιά →


Οδική | Zanko-tours\nDuration: 9 μερες\nΚρακοβία – Βαρσοβία – Αλατωρυχείο – Άουσβιτς – Βελιγράδι – Βουδαπέστη – Μπρατισλάβα\n2η ΜΕΡΑ: JACODINA ή KRUSEVAC – ΒΕΛΙΓΡΑΔΙ – ΒΟΥΔΑΠΕΣΤΗ (570 χλμ)\nΠρωινό και αναχώρηση για Βουδαπέστη. Πρώτη στάση στην πανέμορφη πρωτεύουσα της Σερβίας το Βελιγράδι. Σύντομη περιήγηση. Τα περισσότερα αξιοθέατα του Βελιγραδίου συγκεντρώνονται στην παλιά πόλη. Το πιο γνωστό και ωραίο σημείο της παλιάς πόλης είναι το φρούριο Kalemegdan το οποίο έχει μετατραπεί σε ένα μεγάλο φανταστικό πάρκο και περιλαμβάνει πολλά αξιοθέατα όπως το στρατιωτικό μουσείο, τον ζωολογικό κήπο αλλά και ωραία θέα στην πόλη και στους ποταμούς Δούναβη και Σάββα. Πολύ κοντά στο φρούριο βρίσκεται η πλατεία Δημοκρατίας, μια μεγάλη και εντυπωσιακή πλατεία με όμορφα κτίρια. Θα δούμε επίσης τον πύργο όπου εκτελέστηκε ο Ρήγας Φεραίος, που μοιάζει µε τον Λευκό Πύργο της Θεσσαλονίκης, ο πύργος Νεµπόισα, ο οποίος χτίστηκε το 1460 και το όνομα του σημαίνει «ατρόμητος», διότι κατείχε καίρια θέση εκτός του βασικού οχυρωματικού συστήματος της πόλης του Βελιγραδίου. Το απόγευμα άφιξη στην πανέμορφη πόλη της Βουδαπέστης. Τακτοποίηση στο ξενοδοχείο, δείπνο, διανυκτέρευση.\n3η ΜΕΡΑ: ΒΟΥΔΑΠΕΣΤΗ – ΣΛΟΒΑΚΙΑ – ΚΡΑΚΟΒΙΑ (430 χλμ)\nΠρωινό και αμέσως μετά θα αρχίσουμε την ξενάγηση από την μνημειώδη πλατεία των Ηρώων με το μνημείο της Χιλιετηρίδας όπου θα γνωρίσουμε την ιστορία της χώρας. Στη συνέχεια θα επισκεφθούμε τον Καθεδρικό ναό του ΑΓ. ΣΤΕΦΑΝΟΥ, την λεωφόρο της Δημοκρατίας με την ΟΠΕΡΑ και τα καλοδιατηρημένα κτίρια, το ογκώδες Μπαρόκ Κοινοβούλιο και τις γέφυρες που ενώνουν την Βούδα με την Πέστη. Αμέσως μετά θα περάσουμε στη Βούδα όπου θα θαυμάσουμε το Κάστρο, το άγαλμα της Ελευθερίας, την Εθνική Πινακοθήκη, τον πύργο των Ψαράδων και τον ιστορικό ναό του ΑΓ. ΜΑΤΤΙΑ (όπου εστέφοντο οι Ούγγροι βασιλιάδες). Αναχώρηση για την Κρακοβία. Θα διατρέξουμε όλη την χώρα και θα έχουμε στάση και σχετική παραμονή στην όμορφη Banska Bystrica. Άφιξη στο ξενοδοχείο και τακτοποίηση στα δωμάτια. Δείπνο. Διανυκτέρευση.\nΠρωινό και περιήγηση της Κρακοβίας. Είναι μια από τις λίγες μεγάλες πόλεις της Πολωνίας που δεν καταστράφηκαν από τους παγκόσμιους πολέμους του 20ου αι. & η άριστα διατηρημένη Πλατεία της Αγοράς & ο λόφος του Κάστρου την κάνουν πιο δελεαστική πόλη. Στη συνέχεια, αναχώρηση για εκδρομή στα αλατωρυχεία. Τα ηλικίας 700 χρόνων αλατωρυχεία είναι στη Βιέλιτσκα, προστατευόμενα από την UNESCO. Τα αλατωρυχεία της αποτελούν μοναδικό κειμήλιο στην ιστορία των ορυχείων. Οι υπόγειες στοές στις οποίες βρίσκονται εκκλησίες σκαλιστές πάνω στο αλάτι, μικρές φωσφορίζουσες λίμνες και τα ξύλινα υποστυλώματα των στοών τα οποία είναι αληθινά καλλιτεχνήματα μαραγκών της παλιάς εποχής, προσδίδουν στο αλατωρυχείο μια γοητεία η οποία παρακινεί τους ανθρώπους από όλο τον κόσμο, εδώ και αιώνες να θαυμάσουν αυτό το μοναδικό έργο τέχνης. Επιστροφή στην Κρακοβία. Δείπνο. Διανυκτέρευση.\nΠρωινό και ξενάγηση στα σημαντικότερα αξιοθέατα της ιστορικής πόλης που περιβάλλεται από τις παλιές οχυρώσεις. Θα δούμε μεταξύ άλλων, την κεντρική πλατεία της Αγοράς, το Βασιλικό Ανάκτορο, πολύ καλό δείγμα μπαρόκ αρχιτεκτονικής, που τώρα λειτουργεί σαν Μουσείο και έδρα της Βουλής Seim, το παλάτι και την πλατεία του Κάστρου Plac Zamkowy, από τα λίγα σημεία που σώθηκαν από τη ναζιστική λαίλαπα, το μνημειώδες Παλάτι Πολιτισμού και Επιστήμης, δώρο του Στάλιν στη Βαρσοβία, το Μεγάλο Θέατρο Βιέλκι, που στεγάζει την όπερα και το μπαλέτο, το μπαρόκ παλάτι Κρασίνσκι, που θεωρείται από τα ομορφότερα κτίρια της πόλης, τους Βασιλικούς Κήπους, και το Εβραϊκό Γκέτο, το σπίτι της Μαρίας Σκουοντόφσκα Κιουρί, που τιμήθηκε με Νόμπελ, το άγαλμα του Φρεντερίκ Σοπέν, που στολίζει τους κήπους του ανακτόρου Λαζιένκι. Ελεύθερο απόγευμα.\nΠρωινό και αναχώρηση για την πανέμορφη πρωτεύουσα της ΣΛΟΒΑΚΙΑΣ την ΜΠΡΑΤΙΣΛΑΒΑ. Η Σλοβακία κατοικείται από τους Σλοβάκους εδώ και πολλές εκατοντάδες χρόνια. Οι Ούννοι κατέκτησαν τη Σλοβακία όπως και οι Ούγγροι αργότερα, οι οποίοι έμειναν στη χώρα για 1000 περίπου χρόνια, και την προσάρτησαν στη μοναρχία της Αυστροουγγαρίας. Το 1918 σχημάτισαν με τους Τσέχους το κράτος της Τσεχοσλοβακίας. Οι Σλοβάκοι πίεσαν για μεγαλύτερη αυτονομία, με αποτέλεσμα τον Ιανουάριο του 1993, η Τσέχικη και Σλοβάκικη συνομοσπονδία να γίνουν δύο αυτόνομα κράτη. Περιήγηση στο ιστορικό κέντρο της πόλης στο οποία θα θαυμάσουμε το κάστρο, τον καθεδρικό ναό, το θέατρο, την όπερα, και την θαυμάσια αγορά. Άφιξη στο ξενοδοχείο και τακτοποίηση στα δωμάτια. Δείπνο. Διανυκτέρευση.\n8η ΜΕΡΑ: ΜΠΡΑΤΙΣΛΑΒΑ – JACODINA ή KRUSEVAC (575χλμ)\nΗ ανωτέρω ροή των εκδρομών, ξεναγήσεων, περιηγήσεων ενδέχεται να αλλάξει για την καλύτερη διεξαγωγή του προγράμματος. Τελικό πρόγραμμα με το ενημερωτικό σας. Το πρόγραμμα μπορεί να πραγματοποιηθεί και αντίστροφα. Οι προαιρετικές εκδρομές πληρώνονται μόνο στο γραφείο κατά την εξόφληση σας και απαιτείται ελάχιστος αριθμός συμμετεχόντων 25 άτομα.


Ο Ρίτσαρντ Μπράνσον διδάσκει: Η καινοτομία στις πολύ μικρές επιχειρήσεις - Newsbomb - Ειδησεις - News\nΕΠΙΧΕΙΡΗΣΕΙΣ 31/12/2016 14:53\nΟ Ρίτσαρντ Μπράνσον διδάσκει: Η καινοτομία στις πολύ μικρές επιχειρήσεις\nΌταν κανείς σκέπτεται τη λέξη «καινοτομία», το πρώτο πράγμα που του έρχεται στο μυαλό δεν είναι, άραγε, η Silicon Valley με τα τεχνολογικά επιτεύγματα και οι εταιρείες με τις μεγάλα ερευνητικά προγράμματα και τους εξίσου παχυλούς προϋπολογισμούς;\nΤου Ρίτσαρντ Μπράνσον*\nΕπιμέλεια και νοηματική απόδοση στα ελληνικά: Χρήστος Θ. Παναγόπουλος\nΟι περισσότερο πιστεύουν αυτό ακριβώς, αν και η αλήθεια είναι πολύ διαφορετική: ακόμη και οι πιο μικρές επιχειρήσεις, από ένα κουρείο μέχρι έναν πλανόδιο πωλητή ποπ-κορν, είναι ικανές να συλλάβουν ιδέες ικανές να κατακτήσουν και να εξάψουν τη φαντασία των πελατών τους. Όταν συμβαίνει κάτι τέτοιο, τότε βρίσκεται στο σωστό δρόμο, για να δημιουργήσετε ένα σπουδαίο brand.\nΜολονότι θα ήταν πολύ δύσκολο να το πιστέψει κανείς στις μέρες μας, η πραγματική ιστορία του Ομίλου Virgin δεν ήταν τίποτε περισσότερα παρά η επιτυχία μιας μικρής επιχείρησης, η οποία τα κατάφερε χάρη στο πνεύμα καινοτομία που διακατείχε την εταιρική ομάδα. Όταν οι φίλοι μου κι εγώ ξεκινήσαμε την πρώτη μας επιχείρηση, το περιοδικό Student, δεν ήμαστε παρά ένα μάτσο από νεαρούς χίπιδες, που ίσα που κατάφερναν να βάλουν μια δεκάρα στην άκρη, για να ζήσουν, αν και ξέραμε ότι είχαμε την ιδέα για ένα προϊόν, το οποίο ο κόσμος θα το ήθελε: ένα περιοδικό σταθερά προσανατολισμένο σε νέους ανθρώπους όπως εμείς.\nΖούσα στο υπόγειο ενός φίλου μου και το γραφείο μας είχε την έδρα του στην κρύπτη μιας εκκλησίας, που μας είχε παραχωρήσει ευγενικά ένας ιερέας. Εν τέλει, μετατρέψαμε τη συναδελφικότητα και τον ενθουσιασμό μας σε μια επιχείρηση με παγκόσμια εμβέλεια.\nΈχοντας κατά νου αυτήν ακριβώς την εικόνα, μερικά χρόνια πριν δημιουργήσαμε το Κέντρο Μπράνσον για την Επιχειρηματικότητα στο Γιοχάνεσμπουργκ, μέσω του οποίου υποστηρίξαμε 479 επιχειρηματίες από 21 χώρες, μοιραζόμενοι μαζί τους τεχνογνωσία, δικτύωση και πόρους. Εκεί, ακριβώς, διακρίναμε μια πραγματική ανάγκη: ο δείκτης ανεργίας στη Νότιο Αφρική αγγίζει το 25% και πολλοί από τους ανέργους είναι νέοι άνθρωποι. Αν και πρόκειται για μια ευλογημένη χώρα, με σημαντικά αποθέματα ενεργειακών πόρων και ταλαντούχους πολίτες, οι μικρές επιχειρήσεις έχουν μείνει πολύ πίσω σε σχέση με τις αντίστοιχες στη Βραζιλία και την Κίνα.\nΠρόσφατα, επισκέφθηκα το Γιοχάνεσμπουργκ, και όπως άκουσα ιδέες από αρκετούς από τους φιλόδοξους επιχειρηματίες μας, θυμήθηκα ότι υπάρχουν πολλοί διαφορετικοί τρόποι, με τους οποίους μια μικρή επιχείρηση μπορεί να καινοτομήσει. Δεν έχετε ανάγκη από ένα μεγάλο μπάτζετ: αυτό που χρειάζεστε μόνον είναι μια καλή ιδέα και λίγη φιλοδοξία.\nΒρείτε κάτι που να θέλει ο κόσμος και μετά κάντε το καλύτερο\nΟ Μάιλς Κούμπεκα έχει δημιουργήσει μια εταιρεία με πολλές προοπτικές. Η επιχείρηση εστιατορίων που διαθέτει, βασίστηκε σε ένα δημοφιλή (αν και όχι σε επίπεδο trademark) χαρακτήρα από διαφήμιση μπύρας στη Ν. Αφρική, τον Βούγιο, ο οποίος κουβαλά ένα καρότσι, γεμίζοντάς το με φαγητά Ο Μάιλς άνοιξε ένα εστιατόριο βασισμένο στις προσφορές φαγητού του Βούγιο, και πλέον έχει ξεκινήσει να κάνει franchise υπό τη μορφή καροτσιών φαγητού του Βούγιο, τα οποία διακινούν και λειτουργούν άλλοι νέοι επιχειρηματίες, διασπείροντας παντού το όνομα της εταιρείας. Είναι μια τέλεια ιδέα.\nΥπάρχουν αρκετά εστιατόρια στο Γιοχάνεσμπουργκ, αλλά όπως απέδειξε ο Μάιλς, το ότι μια ιδέα δεν είναι τελείως καινούργια, δεν σημαίνει απαραίτητα ότι η επιχείρηση θα πρέπει να χαθεί και να γίνει ένα με το πλήθος. Εάν ο τρόπος επικοινωνίας σας είναι μοναδικός κατά κάποιον τρόπο – εάν οι πελάτες συνδέονται με τη μάρκα σας ή προσφέρετε κάτι που οι άλλες επιχειρήσεις δεν το προσφέρουν – τότε η εταιρεία σας δεν θα περάσει απαρατήρητη.\nΗ μέθοδος του Μάιλς είναι απλή: δημιούργησε ένα brand που έχει τοπική δράση αλλά ευρύτερη απεύθυνση – και το φαγητό που προσφέρει είναι πολύ καλό, επίσης!\nΠάρτε το παλιό και κάντε το ξανά καινούργιο\nΓια να χτίσετε μια επιτυχημένη επιχείρηση, δεν χρειάζεται να φτιάξετε ένα νέο προϊόν από την αρχή. Αυτό θυμήθηκα στις αρχές Οκτωβρίου, όταν σπάσαμε το Παγκόσμιο Ρεκόρ Guinness, στριμώχνοντας ανθρώπους μέσα σε ένα κλασικό Mini Cooper (χωρέσαμε 25. Μας αρέσει να σπάμε ρεκόρ και σ’ αυτό βοηθά και η ενίσχυση από τις δημόσιες σχέσεις!). Το «πειραγμένο» design του Mini αναπτύχθηκε από τον επιχειρηματία, Γουές Μπόσχοφ. Η εταιρεία του, Plastispray, αναμορφώνει την εικόνα ενός αυτοκινήτου, δίχως να καταστρέφει το πρωτότυπο χρώμα του.\nΕάν μπορείτε να δώσετε νέο νόημα και πνοή σε ένα υπάρχον προϊόν, ή εάν ανακαλύψετε ένα κενό στην αγορά, όπου οι διάφορες εταιρείες δεν προσφέρουν εκείνες τις βελτιώσεις στα προϊόντα τους, τις οποίες επιθυμούν διακαώς οι πελάτες τους, δεν βρίσκω τον λόγο γιατί να μη βάλετε το πόδι σας μέσα.\nΠείτε στους πελάτες το σκοπό που κρύβεται πίσω από το προϊόν σας\nΟι ρίζες των μεγάλων εμπορικών σημάτων διαθέτουν συνήθως και μια συναρπαστική αφήγηση. Το να μοιράζεστε την ιστορία σας με σωστό τρόπο από την αρχή, μπορεί να σας βοηθήσει να κερδίσετε την υποστήριξη από τους ανθρώπους που ανήκουν στον περίγυρό σας αλλά και από τις επιχειρήσεις τους.\nΘα σας αναφέρω ως παράδειγμα την ιστορία της Μαμπάθο Πόρτια Μορούντι, η οποία ανέπτυξε το ενδιαφέρον της για τις μέλισσες, όταν ο 87χρονος παππούς της την πήρε βόλτα σε μια μελισσοκομική εταιρεία. Σήμερα, η Μορούντι είναι αποφασισμένη να βοηθήσει στην προστασία των μελισσών, δημιουργώντας και η ίδια μια επιτυχημένη επιχείρηση.\nΗ Φάρμα Μελισσών Iliju της Μορούντι παράγει καθαρό μη επεξεργασμένο μέλι – το οποίο αποτελεί έναν πιθανό αναπτυσσόμενο τομέα στη χώρα της, αφού η ζήτηση για μέλι στη Νότιο Αφρική είναι μακράν μεγαλύτερη από τις ποσότητες που μπορούν να αποδώσουν οι παραγωγοί.\nΠαράλληλα, προσφέρει δωρεάν υπηρεσίες επικονίασης μελισσών σε αγρότες, εκπαιδεύοντας τις αγροτικές κοινότητες για τη σημαντικότητα των μελισσών και για ποιο λόγο θα πρέπει να τις αντιμετωπίζουν φιλικά και όχι εχθρικά.\n* Ο Ρίτσαρντ Μπράνσον είναι επιχειρηματίας και πρόεδρος της Virgin\nCoca-Cola: Περισσότεροι από 200 νέοι επιχειρηματίες βρέθηκαν ένα βήμα πιο κοντά στα όνειρά τους\nΣημαντικά οφέλη από τη χρήση τεχνολογιών του Διαδικτύου των Πραγμάτων


Η πρώτη έκπληξη - ΤΑ ΝΕΑ\ntanea.gr > Ομάδα > Η πρώτη έκπληξη\nΣτον Αρη θα παίζει τη νέα σεζόν ο Κώστας Βεργίνης\nΜια έκπληξη περίµενε στο αεροδρόµιο τους εκπροσώπους του Τύπου κατά την αναχώρηση του Παναθηναϊκού για το Ζλάτιµπορ. Οχι η παρουσία κάποιου παίκτη, αλλά η αιφνιδιαστική... απουσία ενός από τους 15 του ρόστερ!\nΟ Βεργίνης δεν ήταν ανάµεσα στους 12 που επιβιβάστηκαν στο αεροπλάνο για το Βελιγράδι (ο Μάριτς περίµενε στην πρωτεύουσα της Σερβίας τον ΠΑΟ για να ακολουθήσει την αποστολή στο Ζλάτιµπορ, ενώ ο Τέπιτς θα ενσωµατωθεί τη Δευτέρα), γεγονός που πυροδότησε σενάρια για την προσθήκη νέου παίκτη.\nΟ Βεργίνης είχε υπογράψει το 2008 συµβόλαιο 3+1, όµως τώρα πια βρίσκεται ένα βήµα από τον Αρη, αφού έχει προχωρηµένες συζητήσεις µε την ΚΑΕ Παναθηναϊκός για την αποδέσµευσή του και µε την ΚΑΕ Αρης για τη συµφωνία µαζί της.\nΟ ΠΑΟ ήταν θετικός στην παραχώρηση του παίκτη στον Κολοσσό ή στον Πανελλήνιο, όµως ο Βεργίνης ζήτησε να πάει στον Αρη. Η επιθυµία του θα γίνει πραγµατικότητα, µε τον Παναθηναϊκό να καταβάλει το 1/3 του ποσού που θα λάµβανε ο παίκτης για τη νέα σεζόν, άλλα τόσα θα πληρώσει ο Αρης και τα υπόλοιπα ο Βεργίνης τα... θυσιάζει προκειµένου να παίξει µπάσκετ.\nΑπό την άλλη το θέµα είναι τι και πώς θα παίξει µπάσκετ ο εφετινός Παναθηναϊκός. Με την αποδέσµευση του Βεργίνη, οι Πράσινοι που έφθασαν χθες το απόγευµα στο Ζλάτιµπορ και συνάντησαν ιδανικές καιρικές συνθήκες, διαθέτουν ρόστερ µε 14 παίκτες, εκ των οποίων µόλις 6 είναι περιφερειακοί και 8 είναι παίκτες τής φροντ-λάιν. Επίσης 6 είναι κοινοτικοί και αυτό παίζει σηµαντικό ρόλο στην οποιαδήποτε κίνηση θα επιδιώξει, αν επιδιώξει, να κάνει ο Παναθηναϊκός.\nΜια λύση (που προφανώς θα άφηνε εκτός 6άδας ξένων τον Σερµαντίνι) θα µπορούσε να ήταν ο Γιασικεβίτσιους, για τον οποίο υπήρξε λιθουανικό δηµοσίευµα που υποστήριζε ότι ο «Σάρας» βρίσκεται κοντά στην παραµονή του στον Παναθηναϊκό. Ο Λιθουανός διέψευσε άµεσα το θέµα µε το ειρωνικό σχόλιο «λυπάµαι τους σοβαρούς αναγνώστες που το διά βασαν», όµως όσο δεν βρίσκει οµάδα και ο ΠΑΟ δεν ενισχύεται (αντιθέτως αποδυναµώνεται) στην περιφέρεια, το όνοµα του «Σάρας» θα κυκλοφορεί σαν φάντασµα πάνω από το ΟΑΚΑ. Αλλωστε εντός κυκλοφορεί εκείνος, αφού εξακολουθεί να κάνει εντατικές προπονήσεις, περιµένοντας να βρει νέο συµβόλαιο...\nn Δανεικός θα δοθεί και ο Μπόγρης, καθώς θα προωθηθεί στην ανδρική οµάδα ο νεαρός Πάρης Μαραγκός.\nΟ ΠΑΟ ταξίδευσε στο Ζλάτιµπορ χωρίς τον Βεργίνη (πάει στον Αρη) και πλέον έχει µόλις 6 περιφερειακούς